Wọn ni bi Ajibọla ṣe de otẹẹli naa lo ti sọ pe ki wọn ba oun wa alaṣẹwo kan ti yoo ṣe gbogbo ere foun tilẹ ọjọ keji yoo fi mọ, eyi lo jẹ ki wọn lọ pe Joy, ẹni ti wọn sọ pe ko niṣẹ meji ju iṣẹ aṣẹwo lọ. AWIKONKO gbọ pe nibi ti Ajibọla ti n ko ibasun fun Joy, alaṣẹwo naa lọwọ ni ọrọ ti béyin yọ, ti wọn si ni baba naa gbabẹ sọda sọrun alakeji. Wọn lariwo ti Joy pa pe kawọn gba oun lo mu kawọn to wa nibẹ sare wọle, ti wọn si ba Ajibọla nilẹ. Ki oloju to o ṣẹ ẹ, wọn ni baba naa ti ta teru nipa. Loju ẹsẹ ni wọn ti ranṣẹ ọlọpaa, ti wọn si gbe oku Ajibọla lọ mọṣuari ọsibitu ijọba to wa nilu Ṣagamu, bẹẹ ni wọn mu Joy gba teṣan wọn lati lọ fọrọ wa a lẹnu wo nipa iru iku to ba baba yii.


Ní Ṣagamu: Bàbá arúgbó kú sórí aláṣẹ́wó lásìkò ìbálòpọ̀ gbígbóná l'òtẹ́ẹ̀lì, wọ́n ní kìí ṣojú lásán

Ki oloju to o ṣẹ ẹ, wọn ni baba naa ti ta teru nipa. Loju ẹsẹ ni wọn ti ranṣẹ ọlọpaa, ti wọn si gbe oku Ajibọla lọ mọṣuari ọsibitu ijọba to wa nilu Ṣagamu, bẹẹ ni wọn mu Joy gba teṣan wọn lati lọ fọrọ wa a lẹnu wo nipa iru iku to ba baba yii.


Oríire ńlá, SMEDAN gbé owó ńlá kálẹ̀ fáwọn ẹgbẹ́ alájẹṣẹ́kù n'ìpínlẹ̀ Ògùn

Lojuna lati jẹ ki ounjẹ pọ lọpọ yanturu, fun igbayegbadun araalu, ileeṣẹ to n bojuto idagbasoke awọn olokoowo kekere ati kereje lorilẹ-ede Naijiria, iyẹn Small and Medium Enterprises Development Agency of Nigeria (SMEDAN), ti gbe iranlọwọ owo dide kalẹ fawọn ẹgbẹ alajẹṣẹku nipinlẹ Ogun.Gbọgan TECH-HUB to wa loju ọna Abẹokuta silu Ṣagamu, ipinlẹ Ogun ni eto naa ti waye lonii, nibi aṣekagba idanilẹkọọ ọlọjọ mẹta gbako ti wọn ṣe fawọn ẹgbẹ alajẹṣẹku naa.Idanilẹkọọ naa to bẹrẹ lọjọ Aje, Mọnde ọsẹ yii, lo pari lonii, Ọjọbọ, Tọside pẹlu eto aṣekagba, nibi ti wọn ti fi ẹbun owo to din diẹ lẹgbẹrun lọna ọọdunrun (288,750.00) naira ṣe iranlọwọ fun gbogbo wọn.Nigba to n sọrọ, ọga agba fun ileeṣẹ SMEDAN nilẹ Yoruba, Ọnọrebu Tokunbọ Ọṣhin sọ pe “ti ounjẹ ba ti kuro ninu iṣẹ, iṣẹ ti bu ṣe niyẹn. Iye yoowu ti ijọba apapọ le fi ranṣẹ si wọn lati fi ṣe owo, ni ki wọn jẹ ko lọ sori owo. Owo ti wọn gba kii ṣe lati fi ṣe ayẹyẹ tabi pati.“Idi ti a fi pinnu lati gbe eto yii kalẹ fawọn ẹgbẹ alajẹṣẹku ni lati le tọpinpin bi wọn ṣe na owo naa nigba ti wọn ba gba a. A ti mọ pe ajọwo wa nibẹ lati le mọ ohun to ku to yẹ ka tun ṣe. Ipele-ipele la gbe eto yii kalẹ, idi niyi to fi jẹ pe iwọnba lawọn ti ẹ ri nibi, bi a ṣe pari eyi, awọn miran yoo tun bẹrẹ ti wọn laipẹ.“Bi a ṣe n ṣee nibi naa la tun n ṣe ni Ondo, Ọyọ, Ọṣun, Bauchi, Port Harcourt ati kaakiri Naijiria.”Ọkan lara awọn to jẹ anfaani yii, Pasitọ Jayesinmi Ọlajide nigba to n sọrọ sọ pe inu oun dun lati jẹ anfaani rẹpeẹteẹ nibi idanilẹkọọ naa, o ni ko rọrun boun ṣe n wa lojoojumọ, ṣugbọn toun ko kabamọ lati jẹ ọkan lara awọn akopa nibi idanilẹkọọ ọhun.Ọkunrin naa tẹsiwaju pe kii ṣe nipa ti owo tawọn gba nikan, bi ko ṣe nipa imọ ati ẹkọ tawọn tun ri kọ nibẹ, to si ni iyẹn gan-an ni ojulowo anfaani wọn.Ninu ọrọ rẹ, o ni gbogbo awọn ẹkọ tawọn ri kọ lo ṣe anfaani pupọ, eyi to lawọn yoo mu lo fun idagbasoke okoowo wọn lẹka iṣẹ agbẹ ati ọgbin, pẹlu awọn iṣẹ miran tawọn ba tun dawọ le.


Iṣẹ́ ajínigbé làwọn eléyìí n ṣe jẹun kí ọwọ́ tóó tẹ̀ wọ́n

Ọwọ ileeṣẹ ọlọpaa ipinlẹ Kano ti tẹ awọn mẹta kan, Salihu Usman, Mubarak
 Aliyu ati Sahibul Husna Auwal ti wọn sọ pe wọn ko niṣẹ meji ju iṣẹ ajinigbe lọ, ti wọn si ti wa nibi ti wọn ti n fọrọ wa wọn lẹnu wo lọwọ. Gẹgẹ bi a ṣe gbọ, wọn ni ọjọ Ẹti, Furaide, ana lọwọ tẹ awọn mẹtẹẹta lagbegbe kan ti wọn n pe ni Sharada quarters, eyi to wa nilu Kano, ipinlẹ Kano. Agbẹnusọ fawọn ọlọpaa ipinlẹ naa, DSP Abdullahi Haruna Kiyawa to fi iroyin ọhun to wa leti lonii, ọjọ Abamẹta, Satide jẹ ko di mimọ pe ọkan lara awọn ara agbegbe Kwanar Ganduje, Sharada Phase II Quarters, lo ta wọn lolobo loṣu to kọja, ti iwadii si bẹrẹ. Kiyawa sọ pe ẹni naa loun gba ipe wi pe koun san miliọnu meji naira, bi ko ba fẹ kawọn ji oun tabi mọlẹbi rẹ yoowu gbe. O ni lẹyin tawọn gba olobo naa, ni ọga awọn, Sama’ila Shu’aibu Dikko, gbe igbimo ọtẹlẹmuyẹ dide, ti ọwọ si pada tẹ awọn mẹtẹẹta yii. Nigba tọwọ tẹ wọn, gbogbo wọn jẹwọ e lotitọ lawọn dunkooko mọ ẹni naa wi pe awọn yoo gba miliọnu meji naira lọwọ ẹ, bi ko ba fẹ kawọn ji oun tabi eyikeyi mọlẹbi rẹ gbe.


Kiyawa sọ pe ẹni naa loun gba ipe wi pe koun san miliọnu meji naira, bi ko ba fẹ kawọn ji oun tabi mọlẹbi rẹ yoowu gbe. O ni lẹyin tawọn gba olobo naa, ni ọga awọn, Sama’ila Shu’aibu Dikko, gbe igbimo ọtẹlẹmuyẹ dide, ti ọwọ si pada tẹ awọn mẹtẹẹta yii. Nigba tọwọ tẹ wọn, gbogbo wọn jẹwọ e lotitọ lawọn dunkooko mọ ẹni naa wi pe awọn yoo gba miliọnu meji naira lọwọ ẹ, bi ko ba fẹ kawọn ji oun tabi eyikeyi mọlẹbi rẹ gbe. Bakan naa ni wọn tun jẹwọ pe awọn ti kọkọ gba miliọnu kan naira lọwọ ẹ tẹlẹ. Ileeṣẹ ọlọpaa ti wa jẹ ko di mimọ pe awọn mẹtẹẹta wọnyi yoo foju ba ile-ẹjọ.


Bakan naa ni wọn tun jẹwọ pe awọn ti kọkọ gba miliọnu kan naira lọwọ ẹ tẹlẹ. Ileeṣẹ ọlọpaa ti wa jẹ ko di mimọ pe awọn mẹtẹẹta wọnyi yoo foju ba ile-ẹjọ.


Ọmọọba Fágbèmí di alága ẹgbẹ́ òṣèlú APC ní Kwara

Ṣe lawọn ọmọ ẹgbẹ oṣelu All Progressives Congress, APC nipinlẹ Kwara lonii, ọjọ Abamẹta, Satide gba ilu ati ijo, ni kete ti wọn pari ipade gbogboogbo wọn to waye nilu Ilọrin, nigba ti Ọmọọba Sunday Fagbemi jawe olubori gẹgẹ bi alaga ẹgbẹ naa. Nibẹ ni Fagbemi ti ṣe ileri wi pe oun yoo ṣiṣẹ papọ fun alaafia ati iṣọkan ẹgbẹ, toun yoo si jẹ apẹẹrẹ rere ati awokọṣe fun gbogbo awọn ọmọ ẹgbẹ to n bọ lẹyin, paapaajulọ, awọn ọmọ ẹgbẹ miran. Fagbemi sọ pe gbogbo awọn to ba nii ṣe loun yoo ba ṣiṣẹ papọ lati rii pe APC duro ṣinṣin. Gẹgẹ bi a ṣe gbọ, ọkan pataki lara awọn ọmọ ẹyin Gomina AbdulRahman AbdulRazaq pẹlu akọsilẹ rere ni Ọmọọba Fagbemi to jawe olubori yii.


Ẹ wojú Garuba yìí dáadáa, ògbólògbó ni nínú ká jí ewúrẹ́ gbé ní Kwara

Ọrọ Yoruba kan to sọ pe 'ọjọ gbogbo ni ti ole, ọjọ kan ṣoṣo ni t'olohun' lo lọ gẹlẹ ni ibamu pẹlu bi ọwọ ṣe tẹ gendekunrin kan ti wọn pe orukọ rẹ ni Garuba Ashin nijọba ibilẹ Kaiama, ipinlẹ Kwara l'Ọjọbọ, Tọside to kọja yii. Nibi ti wọn sọ pe Garuba ti n le ewurẹ naa lati mu lọwọ palaba rẹ ti segi, ti ko si le gbagbe iya to jẹ lọjọ naa nigbesi aye rẹ. Gẹgẹ bi awọn to fi iṣẹlẹ naa to wa leti ṣe sọ, wọn ni kii ṣe akọkọ ree ti Garuba yoo maa ji ewruẹ, adiẹ atawọn nnkan ọsin miran gbe lagbegbe Iwala to wa nijọba ibilẹ Kaiama, bo tilẹ jẹ pe ko sẹni to mọ pe oun ni.Lẹnu ọjọ mẹta yii la gbọ pe bi awọn nnkan ọsin, paapaa ewruẹ ṣe n sọnu lagbegbe naa mu ifura dani gidi, eyi to jẹ ki awọn eeyan lọ fọrọ naa to awọn eleto aabo ara ẹni laabo ilu, iyẹn Sifu Difẹnsi leti, ti wọn lawọn yẹn kọ wọn ni ohun ti wọn yoo ṣe lati mọ iru anjọọnu to n ṣiṣẹ naa mu. Wọn ni latigba yii lawọn eeyan ti n dọdẹ rẹ, ti wọn si lawọn eeyan ko fi ọrọ ọhun ṣere rara. A gbọ pe bi adugbo naa ṣe da paro lọjọ ti a n sọ yii, ni Garuba tun wọbẹ lati ṣe bo ṣe maa n ṣe, lai mọ pe awọn eeyan n ṣọ oun. Wọn lawọn to rii lakooko to n le ewurẹ naa mu farabalẹ fun un gidi, ti wọn si ṣebi ẹni pe awọn ko rii.Bo ṣe mu ewurẹ yii tan, lo n gbe e lọ, ko to di pe wọn daa duro lati beere ibi to ti ri ewurẹ to gbe kọrun.


Wọn ni latigba yii lawọn eeyan ti n dọdẹ rẹ, ti wọn si lawọn eeyan ko fi ọrọ ọhun ṣere rara. A gbọ pe bi adugbo naa ṣe da paro lọjọ ti a n sọ yii, ni Garuba tun wọbẹ lati ṣe bo ṣe maa n ṣe, lai mọ pe awọn eeyan n ṣọ oun. Wọn lawọn to rii lakooko to n le ewurẹ naa mu farabalẹ fun un gidi, ti wọn si ṣebi ẹni pe awọn ko rii.Bo ṣe mu ewurẹ yii tan, lo n gbe e lọ, ko to di pe wọn daa duro lati beere ibi to ti ri ewurẹ to gbe kọrun. Wọn ni ṣe ni ọrọ di womi-n-wo ẹ nigba ti aṣiri rẹ tu, paapaa ti ko le sọ pato bi ewurẹ naa ṣe de ọwọ rẹ.Eyi lo jẹ ki wọn ranṣẹ sawọn Sifu Difẹnsi lati wa wo ẹni ti pampẹ wọn mu. Babawale Zaid Afọlabi, nigba to n fidi iṣẹlẹ naa mulẹ f'AWIKONKO sọ pe ẹni kan to n jẹ Hossan Abubakar lo ni ewurẹ ti Garuba jigbe, to si ni o ti wa ni olu ileeṣẹ awọn to wa ni Ilọrin.


Wọn ni ṣe ni ọrọ di womi-n-wo ẹ nigba ti aṣiri rẹ tu, paapaa ti ko le sọ pato bi ewurẹ naa ṣe de ọwọ rẹ.Eyi lo jẹ ki wọn ranṣẹ sawọn Sifu Difẹnsi lati wa wo ẹni ti pampẹ wọn mu. Babawale Zaid Afọlabi, nigba to n fidi iṣẹlẹ naa mulẹ f'AWIKONKO sọ pe ẹni kan to n jẹ Hossan Abubakar lo ni ewurẹ ti Garuba jigbe, to si ni o ti wa ni olu ileeṣẹ awọn to wa ni Ilọrin.


Ǹńkan ṣe; Wọ́n jí àwọn ìbejì kábíyèsí, awakọ̀ àtàwọn míìn gbé ní Kwara

Ileeṣẹ ọlọpaa ipinlẹ Kwara ti fidi rẹ mulẹ wi pe lotitọ ni wi pe awọn agbebọn ti ji awọn ibeji Ọwalobbo tilu Obbo Aiyegunlẹ to wa nijọba ibilẹ Guusu Kwara, Ọwa Samuel Olulẹyẹ Adelodun; awakọ kabiyesi ti wọn pe ni Kunle; ẹṣọ aabo ti wọn pe ni Lawrence Abiọdun ati ọmọ-ọdọ, iyẹn Bukunmi Akanbi gbe salọ. Ọjọ Ẹti, Furaide to kọja yii ni ileeṣẹ ọlọpaa sọ pe olobo ti ta awọn i pe wọn ti ji awọn eeyan naa gbe, ti wọn si ni ọmọ ọdun mẹfa lawọn ibeji Kabiyesi ti wọn ji gbe salọ yii. Ọgbẹni Ọkasanmi Ajayi, to jẹ alukoro ileeṣẹ ọlọpaa ni Kwara jẹ ko di mimọ pe nnkan bi aago mẹfa aabọ,  Ọjọbọ, Tọside ni iṣẹlẹ yii waye. O sọ pe inu mọto Toyota Sienna to jẹ ti kabiyesi lawọn maraarun wa nigba tawọn agbebọn naa da wọn lọna. A gbọ pe bi wọn ṣe ji awọn eeyan naa gbe, ni wọn ti fi mọto wọn silẹ loju ọna. Ileeṣẹ ọlọpaa sọ pe awọn ti bẹrẹ iṣẹ iwadii lati ri awọn eeyan naa gba kuro lọwọ awọn ajinigbe, ti wọn si n rawọ ẹbẹ sawọn araalu lati jẹ ki wọn mọ, iyẹn bi wọn ba ri ipasẹ awọn oniṣẹ ibi lagbegbe wọn.


Ayé ò! Wọ́n ká gbajúmọ̀ pásítọ̀ mọ́ ibi tó ti n kó ìbásùn fọ́mọ ìjọ lórí pẹpẹ ìwàásù níhòòhò (Fídíò)

Wẹrẹ bayii ni aṣiri gbajugbaja pasitọ kan lorilẹ-ede Ghana tu si awọn ọmọ ijọ rẹ lọwọ nibi to ti n ko ibasun fun ọkan lara awọn arẹwa ijọ rẹ karakara ninu ṣọọṣi. Ko si nnkan meji to n jẹ ki ọrọ pasitọ ti a ko tii mọ orukọ rẹ titi di asiko ti a ṣakojọpọ iroyin yii tan maa ya awọn eeyan lẹnu, bi ko ṣe pe ori pẹpẹ iwaasu lo ti n ba ọlọmọge naa laṣepọ karakara. AWIKONKO gbọ pe ṣe ni awọn mejeeji naa n laagun bi ẹni to wọnu kọnga fun wakati mẹta, iyẹn nigba ti aṣiri wọn tu sita. Ninu fidio ti awọn ti aṣiri naa tu si lọwọ fi ranṣẹ si AWIKONKO la ti rii pe oju ferese ni wọn ti kọkọ ri awọn mejeeji yii nibi ti wọn ti n gbe nnkan funra wọn lati ẹyin, to si n dun mọ wọn. Igba ti awọn ti aṣiri naa tu si lọwọ rii pe ibasun naa ti wọ awọn mejeeji lara, lo mu ki wọn gba ẹnu ọna wọle, ti wọn si ri awọn mejeeji nihooho ọmọluabi. Ki oloju to o ṣẹ ẹ, ero ti pe le wọn lori lati fi wọn ṣe ẹlẹya, iyẹn lọjọ Abamẹta tii ṣe Satide ana.


Ninu fidio ti awọn ti aṣiri naa tu si lọwọ fi ranṣẹ si AWIKONKO la ti rii pe oju ferese ni wọn ti kọkọ ri awọn mejeeji yii nibi ti wọn ti n gbe nnkan funra wọn lati ẹyin, to si n dun mọ wọn. Igba ti awọn ti aṣiri naa tu si lọwọ rii pe ibasun naa ti wọ awọn mejeeji lara, lo mu ki wọn gba ẹnu ọna wọle, ti wọn si ri awọn mejeeji nihooho ọmọluabi. Ki oloju to o ṣẹ ẹ, ero ti pe le wọn lori lati fi wọn ṣe ẹlẹya, iyẹn lọjọ Abamẹta tii ṣe Satide ana. Iya ko to lilu fun awọn mejeeji nigba ti awọn eeyan pe le wọn lori, ti wọn si pada le wọn jade sita. Ṣugbọn ki wọn to o le wọn jade, awọn mejeeji ti bẹbẹ fun idariji ẹṣẹ wọn, ti wọn si ṣeleri wi pe awọn ko tun jẹ ṣe bẹẹ mọ. AWIKONKO gbọ pe kii ṣe akọkọ ree ti pasitọ naa yoo maa ba awọn ọmọ ijọ rẹ laṣepọ, paapaa ninu ṣọọṣi ọhun, eyi ti wọn lawọn kan ti n fura si i. Lara awọn to fura si wọn yii la gbọ pe wọn dọdẹ pasitọ naa.


Iya ko to lilu fun awọn mejeeji nigba ti awọn eeyan pe le wọn lori, ti wọn si pada le wọn jade sita. Ṣugbọn ki wọn to o le wọn jade, awọn mejeeji ti bẹbẹ fun idariji ẹṣẹ wọn, ti wọn si ṣeleri wi pe awọn ko tun jẹ ṣe bẹẹ mọ. AWIKONKO gbọ pe kii ṣe akọkọ ree ti pasitọ naa yoo maa ba awọn ọmọ ijọ rẹ laṣepọ, paapaa ninu ṣọọṣi ọhun, eyi ti wọn lawọn kan ti n fura si i. Lara awọn to fura si wọn yii la gbọ pe wọn dọdẹ pasitọ naa. Igba ti wọn ri obinrin ti wọn jọ n ko ibasun funra wọn yii wi pe o de si ayika ṣọọṣi lawọn eeyan ti n tọpinpin ohun to fẹẹ ṣẹlẹ, ti wọn si lọ sapaọ si ẹyin ṣọọṣi. Wọn ni bi wọn ṣe rii pe awọn mejeeji ti bọra sihooho ọmọluabi lati ba ara wọn laṣepọ ni wọn ti gbe foonu lati ya wọn, ko to di pe wọn pada lọ koju wọn.


Igba ti wọn ri obinrin ti wọn jọ n ko ibasun funra wọn yii wi pe o de si ayika ṣọọṣi lawọn eeyan ti n tọpinpin ohun to fẹẹ ṣẹlẹ, ti wọn si lọ sapaọ si ẹyin ṣọọṣi. Wọn ni bi wọn ṣe rii pe awọn mejeeji ti bọra sihooho ọmọluabi lati ba ara wọn laṣepọ ni wọn ti gbe foonu lati ya wọn, ko to di pe wọn pada lọ koju wọn.


Wọn kò jẹ́ kí Fouad Oki àtàwọn èèyàn ẹ̀ wọlé níbi ìbò APC tó wáyé nìpínlẹ̀ Èkó

Ọna mii in ni ibo lati yan awon oloye ẹgbẹ tuntun nipinlẹ Eko yọri si lana an ọjọ Abamẹta, nigba ti wọn ko jẹ ki ọkan lara awọn oludije fun ipo alaga ẹgbẹ naa, Fouad Oki, raye wọle sibi ti eto naa ti waye.AWIKONKO gbọ pe ko to to akoko naa ni oriṣiriṣi awuyewuye ti n waye ti ọkunrin naa si ti n pariwo lori ọna ti wọn gba ṣeto ibo ọhun lọna ti ko bojumu,to ni awọn alagbara kan lo fẹẹ ma lo agbara wọn ninu ẹgbẹ ọhun.Eyi ni ko ṣe ya awọn eeyan lẹnu nigba ti wọn gbọ iwa ti wọn hu si ọkunrin yii atawọn eeyan ti wọn ni wọn gba fọọmu amọ ti wọn ko jẹ ki wọn ṣe ojuṣe wọn lọjọ aa lori bi wọn ṣe da wọn pada lati ẹnu abawọle ibi ti eto ọhun ti waye.Titi di  akoko yii ọkunrin naa ko tii ba wa sọ nipa igbese tuntun toun atawọn eeyan ẹ fẹẹ gbe.


Àwọn ọmọ 'Yahoo' méjìlá dèrò àtìmọ̀lé n'Íbàdàn

Ko din ni awọn afurasi ọmọ 'Yahoo' mejila tọwọ awọn oṣiṣẹ ileeṣẹ to n gbogun ti ṣiṣe owo kumọkumọ ati iwa jibiti lorilẹ-ede yii, Economic and Financial Crimes Commission (EFCC), ẹka tilu Ibadan tẹ l'ọjọ Ẹti, Furaide to kọja yii. Agbegbe Alapata ati Awotan to wa nilu Ibadan, ipinlẹ Ọyọ lọwọ ti tẹ awọn mejila naa, gẹgẹ bi Wilson Uwujaren to jẹ agbẹnusọ fawọn EFCC ṣe ṣalaye fawọn akọroyin. Uwujaren sọ pe pupọ wọn ni wọn ṣi wa nile-ẹkọ, ti wọn n kẹkọọ lọwọ. Oriṣiriṣi awọn ẹru ofin to ṣakoba fun wọn ni wọn gba lọwọ wọn nigba ti aṣiri wọn tu. A gbọ pe mọto Toyota Corolla, foonu olowo nla ati ẹrọ kọmuputa alagbeka loriṣiriṣi ni wọn gba lọwọ wọn. EFCC ti wa jẹ ko di mimọ pe awọn eeyan naa ko ni pẹ ẹ foju ba ile-ẹjọ.


Ọmọniyì lu bàba arúgbó tí wọ́n jọ n fẹ́ obìnrin kan ṣoṣo pa l'Owódé Yewa

Kani kii ṣe pe awọn eeyan tete debẹ ni, o ṣee ṣe ki Bisi Ọmọniyi ti wọn lo ṣa baba agbalagba ti wọn jọ n fẹ obinrin kan naa nilu Ajilete, ijọba ibilẹ Owode Yewa pa lọsẹ to kọja yii ti na papa bora, ṣugbọn ti wọn ko jẹ ko raaye salọ. Ọmọniyi, ọmọ ọdun marundinlọgbọn la gbọ pe o ṣa baba agbalagba, ẹni aadọta ọdun naa, Akinyẹmi Wahab Alani lada pa. Gẹgẹ bi iroyin to tẹ AWIKONKO lọwọ ṣe sọ, wọn ni ṣe ni Ọmọniyi lọ sile obinrin naa, Kafayat Ṣakariyau, pẹlu erongba lati sun nibẹ mojumọ, ko si le raaye ko ibasun fun un. Igba ti wọn lo debẹ lo jẹ iyalẹnu fun un wi pe Alani ti wa ninu yara obinrin naa, toun naa si fẹẹ sun mọjumọ sibẹ. Wọn ni gbogbo bo ṣe kan ilẹkun wi pe oun fẹẹ wọnu ile, ni Kafayat n sọ pe ko saaye, nitori pe oun ni alejo, ati pe ko jẹ kawọn fi ipade si ọjọ miran. Pẹlu ibinu la gbọ pe Ọmọniyi fi ja ilẹkun wọle, to si ba baba naa lori bẹẹdi pẹlu iro nidii. Wọn ni bo ṣe ri eyi lo ti wọnu yara lọ, to si fa ada yọ, eyi to fi ṣa baba naa pa. Ariwo ti wọn ni Kafayat n pa wi pe kawọn eeyan gba oun lo mu kawọn to wa nitosi sare debẹ lati mọ ohun to n ṣẹlẹ, to si jẹ kayeefi nigba ti wọn ba Alani ninu agbara ẹjẹ.


Wọn ni gbogbo bo ṣe kan ilẹkun wi pe oun fẹẹ wọnu ile, ni Kafayat n sọ pe ko saaye, nitori pe oun ni alejo, ati pe ko jẹ kawọn fi ipade si ọjọ miran. Pẹlu ibinu la gbọ pe Ọmọniyi fi ja ilẹkun wọle, to si ba baba naa lori bẹẹdi pẹlu iro nidii. Wọn ni bo ṣe ri eyi lo ti wọnu yara lọ, to si fa ada yọ, eyi to fi ṣa baba naa pa. Ariwo ti wọn ni Kafayat n pa wi pe kawọn eeyan gba oun lo mu kawọn to wa nitosi sare debẹ lati mọ ohun to n ṣẹlẹ, to si jẹ kayeefi nigba ti wọn ba Alani ninu agbara ẹjẹ. Gbogbo akitiyan lati doola ẹmi Alani lo ja si pabo, nitori nigba ti wọn gbe e de ọsibitu fun itọju, awọn dokita sọ pe oku ni wọn gbe wa fawọn, ti wọn si gbabẹ gbe e wọ mọṣuari loju ẹsẹ. Wọn ni bi Ọmọniyi ṣe ri ohun to ṣẹlẹ yii lo ti gbiyanju lati na papa bora, ṣugbọn ti awọn eeyan ko jẹ ko raaye juba ehoro. Latibẹ ni wọn ti lọ fa a le awọn ọlọpaa Owode Ẹgbado lọwọ.


Gbogbo akitiyan lati doola ẹmi Alani lo ja si pabo, nitori nigba ti wọn gbe e de ọsibitu fun itọju, awọn dokita sọ pe oku ni wọn gbe wa fawọn, ti wọn si gbabẹ gbe e wọ mọṣuari loju ẹsẹ. Wọn ni bi Ọmọniyi ṣe ri ohun to ṣẹlẹ yii lo ti gbiyanju lati na papa bora, ṣugbọn ti awọn eeyan ko jẹ ko raaye juba ehoro. Latibẹ ni wọn ti lọ fa a le awọn ọlọpaa Owode Ẹgbado lọwọ. Ileeṣẹ ọlọpaa ipinlẹ Ogun to fi iroyin naa to wa leti lo jẹ ka mọ pe agbegbe kan ti wọn n pe ni Ibasa to wa nilu Oke-Ọdan ni Ọmọniyi ti wa a ba Kafayat l'Ajilete, to si jẹ pe pẹlu ibinu lo fi ṣa Alani, ẹni tọpọ awọn eeyan tun mọ si Ajiọlọpọn pa.  Ni bayii, Kọmiṣanna ọlọpaa ipinlẹ Ogun, Lanre Bankọle, ti paṣẹ pe ki ileeṣẹ wọn to n ri sọrọ ipaniyan, iyẹn SCIID gba iṣẹ iwadii naa ṣe, ko to di pe wọn foju Ọmọniyi ba ile-ẹjọ.


Ileeṣẹ ọlọpaa ipinlẹ Ogun to fi iroyin naa to wa leti lo jẹ ka mọ pe agbegbe kan ti wọn n pe ni Ibasa to wa nilu Oke-Ọdan ni Ọmọniyi ti wa a ba Kafayat l'Ajilete, to si jẹ pe pẹlu ibinu lo fi ṣa Alani, ẹni tọpọ awọn eeyan tun mọ si Ajiọlọpọn pa.  Ni bayii, Kọmiṣanna ọlọpaa ipinlẹ Ogun, Lanre Bankọle, ti paṣẹ pe ki ileeṣẹ wọn to n ri sọrọ ipaniyan, iyẹn SCIID gba iṣẹ iwadii naa ṣe, ko to di pe wọn foju Ọmọniyi ba ile-ẹjọ.


Conscience Forum ṣàgbékalẹ̀ Olóyè tuntun fẹ́gbẹ́ òṣèlú APC l'Ékòó

Lati le ma jẹ ki awọn alagbara ninu ẹgbẹ APC nipinlẹ Eko, fọwọ agbara gba wọn, lori bi wọn ṣe gba fọọmu lati dije fun ti awọn ipo oloye ẹgbẹ, ṣugbọn ti wọn ko jẹ ki wọn ṣe ojuṣe wọn bi ọmọ ẹgbẹ naa. Conscience Forum naa ṣeto ibo ti wọn naa laye ọtọ. Lọjọ Abamẹta, Satide, ọsẹ to kọja yii ni Conscience Forum, eyi ti Ọnarebu Mọshood je adari wọn dibo yan Mustapha Dabiri atawọn marundinlogoji mii in gẹgẹ bi oloye fẹgbẹ oṣelu APC, ipinlẹ Eko. Nibi ibo naa to waye ni gbọngan ayẹyẹ Irewọle, niluu Eko, lawọn ọmọ ẹgbẹ naa ti dibo yan awọn oloye tuntun ọhun.Awọn yooku ti won tun dibo yan ni Alaaji Akeem Fagbemi (Mushin) gẹgẹ bi igbakeji alaga, nigba ti Ọnarebu Olujimi Ṣhobayọ  lati Amuwo-Ọdọfin jẹ igbakeji akọwe.Bakan naa ni wọn tun dibo yan Olukọgbọn Stephen Babatunde (Ikeja), toun jẹ igbakeji akowe; Ẹni-ọwọ Adeṣẹgun Samson, igbakeji alaga; Ọnarebu Kunle Okunọla (Ikeja), igbakeji alaga loun naa.Bẹẹ naa ni  Ọnarebu Adebọwale Adeshakin (Surulere), naa tun jẹ igbakeji alaga; Amofin  Ibijọkẹ Tijani Fadugba (Ifako Ijaiye), ni oludamoran won nipa ofin; nigba ti Amofin Tunde Adelekan Ajibade, si jẹ igbakeji ẹ. Arabinrin Modupẹ Awẹ (Alimosho), ni akapo.Nigba to n sọrọ nibi eto ibo naa, Ọnarebu Salvador, to jẹ alaga ikọ naa gba awọn olori ẹgbẹ lamọran lati ma ṣe gba igbakugba laaye.O ni ki wọn ma ṣe nnkan to le mu wahala ba ibo ọjọ iwaju, nitori bi nnkan ṣe n lọọ yii, idaamu nla ni yoo muu wa ti agbara si le ma ka mọ.Ọkan lara awọn ọmọ ẹgbẹ toun naa tun sọrọ lọjọ naa sọ pe inu awọn ko dun si nnkan to n waye ninu ẹgbẹ oṣelu APC, nitori bo ṣe jẹ pe oriṣiriṣi igun lo ṣe ibo lọdọ wọn ti ko si yẹ ko ri bẹẹ. O ni ohun to dara ni bi awọn oloye ẹgbẹ lapapọ ba le tete gbe igbesẹ, ki nnkan ko ma ba a bajẹ ju bayii lọ. Bakan naa ni iru ibo mii in to tun waye ni ẹgbẹ naa ni wọn ti yan.Pasitọ Cornelius Ọjelabi, gẹgẹ bi alaga fun ti ikọ Mainstream Lagos APC, nigba tawọn ti Lagos4Lagos Movement yan Ọmọọba Sunday Ajayi, bi alaga t'ọdọ ti wọn, Beatrice Ọmọtayọ lawọn ti Akinwunmi Ambọde-led AAMCO  naa yan lọdọ ti wọn.Ni bayii alaga ẹgbẹ oṣelu APC ipinlẹ Eko, ti di mẹrin, ta a wa ni ẹru n ba bayii.


Ìdánwò ìgbéga bẹ̀rẹ̀ fáwọn òṣìṣẹ́ Kwara lónìí

Lonii, ọjọ Iṣẹgun, Tusidee, ọjọ kọkandinlogun, oṣu kẹwaa ni idanwo igbega si ipele tuntun fun ti ọdun 2021 ti a wa yii bẹrẹ fun gbogbo awọn oṣiṣẹ ipinlẹ Kwara.Alaga ileeṣẹ to n mojuto ọrọ awọn oṣiṣẹ ijọba, iyẹn Civil Service Commission, Hajia Habeebat Anikẹ Yusuf lo sọ eyi di mimọ lọjọ Aje, Mọnde, ana.Hajia Habeebat nigba to n fidi iroyin naa mulẹ sọ pe awọn oṣiṣẹ ti wọn wa ni ipele keje ati ipele kẹjọ ni yoo ṣe idanwo naa ti yoo bẹrẹ laaarin agogo mejila si meji ọsan, to si tun jẹ ko di mimọ pe Staff Development College, to wa niluu Ilọrin ni idanwo naa yoo ti waye.Bakan naa lo sọ pe kii ṣe ọjọ kan ṣoṣo ni idanwo yii yoo fi waye, bi ko ṣe pe lati oni, ọjọ kọkandinlogun si ọjọ Aje, Mọnde to n bọ, iyẹn ọjọ karundinlọgbọn, oṣu kẹwaa, ọdun 2021 yii ni yoo fi waye.Siwaju sii lo ṣe ikilọo fun gbogbo awọn akopa lati rii daju pe wọn peju pẹsẹ sibi idanwo naa, nitori pe awọn ko ni tun un ṣe fun ẹnikẹni ti ko ba ti yọju lasiko to yẹ.


Murtala di olùdámọ̀ràn pàtàkì lórí ọ̀rọ̀ òfin fún Gómìnà AbdulRazaq

Lọjọ Aje, Mọnde, ana, ọjọ kejidinlogun ni gomina ipinlẹ Kwara, AbdulRahman AbdulRazaq kede Amofin Sambo Murtala, gẹgẹ bi oludamọran pataki lori ọrọ  to nii ṣe pẹlu ofin (Special Adviser on Legal Matters). Gbajugbaja ajafẹtọ-ọmọniyan ni Murtala nipinlẹ Kwara, to si ti ko ipa rere, eyi to ṣee fi yangan lawujọ laari awọn araalu.Ẹkọ nipa ofin ni Murtala kọ nipa rẹ nilẹ-ẹkọ fasiti tiluu Ilọrin laaarin ọdun 2005 si ọdun 2010, ko to di pe o tẹsiwaju nile-ẹkọ awọn amofin ti orilẹ-ede Naijiria, nibi to ti kẹkọọ gboye LLB lọdun 2011. Yatọ si eyi, Murtala tun kẹkọọ siwaju sii nile-ẹkọ musulumi to n ri sọrọ ofin, iyẹn College of Arabic and Islamic Legal Studies, nibi to ti gba oye Diploma in Common and Islamic Law.Iyẹn nikan tun kọ, Murtala wa lara igbimọ Kwara State Transition Committee lọdun 2019, bẹẹ lo tun jẹ igi lẹyin ọgba fun Kwara Development Trackers, to si tun jẹ akọwe fun ẹgbẹ awọn alẹnulọrọ nilu Ilọrin, iyẹn Ilorin Emirate Stakeholders Forum.


Ìjọba mẹ̀kúnnù sọ ìgbà tí iṣẹ́ yóó parí lójú ọ̀nà Ilesa Baruba si Gwanara

Ijọba ipinlẹ Kwara ti sọ pe oju ọna marosẹ Ileṣa Baruba si Gwanara to jẹ kilomita mẹtalelọgbọn nni ti wọn dawọ le yoo pari ki oṣu mẹrin akọkọ, ọdun 2022 too pari. Wọn ni eyi yii jẹ ki igbokegbodo ọkọ loju ọna naa rọrun pupọ fawọn araalu, ti eto ọrọ aje yoo si tun rọrun ni rẹpẹtẹ.AWIKONKO gbọ pe o ti pẹ ti awọn ijọba to kọja lọ ti pa atunṣe opopona naa ti, eyi to n fa ọwọ ọrọ aje sẹyin nipinlẹ naa, ṣugbọn ti ijọba to wa nita lakooko yii ti ṣeleri wi pe awọn yoo rii pe awọn araalu jẹ mudunmudun iṣejọba awaarawa. Diẹ ree lara awọn fọto iṣẹ to n lọ lọwọ.


Kìí ṣe tẹnu, Pasitọ Bákàré kò lè gbàpótí ìbò nínú ṣọ́ọ̀sì ẹ kó wọlé, dèpòdépò Ààrẹ Nàìjíríà - Wòlíì Ayọ̀délé ju bọ́mbù síta

Alaṣẹ ati oludasilẹ ṣọọṣi INRI Evangelical Spiritual Church, Wolii Elijah Babatunde Ayọdele, lopin ọsẹ to kọja yii ti bu ẹnu atẹ lu Pasitọ tunde Bakare to jẹ alaṣẹ ati oludasilẹ ṣọọṣi Citadel Global Community lori bo ṣe loun fẹẹ jade du ipo aarẹ orilẹ-ede Naijiria lọdun 2023, to si ni iṣẹ Ọlọrun to yan laayo ni ko gbajumọ, dipo ipo oṣelu to n le kaakiri.Wolii Ayọdele nigba to n sọrọ sọ pe oun to da oun loju ni pe Pasitọ Tunde Bakare ko le gbe apoti ibo ninu ṣọọṣi rẹ to da silẹ, ko si wọle. Bakan naa ni Wolii Ayọdele ti asọtẹlẹ rẹ ti wa si imuṣẹ lọpọ igba tun tẹsiwaju pe ṣe lo yẹ ki Pasitọ Bakare kọju mọ iṣẹ ti Ọlọrun gbe lee lọwọ, ko si yee ṣi oore ọfẹ Ọlọrun to wa lori rẹ lo. Bẹ o ba gbagbe, Pasitọ Bakare ti jade du ipo igbakeji aarẹ pẹlu Aarẹ Muhammadu Buhari, ṣugbọn ti wọn jọ padanu lọdun meloo kan sẹyin. Ṣugbọn laipẹ yii ni Pasitọ Bakare sọ pe oun ti ṣetan lati jade du ipo naa, iyẹn bi Ọlọrun ati awọn ọmọ orilẹ-ede Naijiria ba sọ pe o ti ya.Nibi to ti bawọn akọroyin sọrọ lẹyin abẹwo to ṣe lọ sile agbara orilẹ-ede yii to wa ni Aso Rock niluu ABuja lọsẹ to kọja yii ni Pasitọ Bakare tun ti ṣapejuwe ara rẹ gẹgẹ bi ẹni to n tun ilu ṣe.Wolii Ayọdele ninu atẹjade to gbe sita lati ọwọ akọwe iroyin rẹ, Ọgbẹni Oluwatosin Ọṣhọ, lo ti gba Pasitọ Bakare lamọran lati maa lo owo rẹ fi ṣaanu awọn to ku diẹ kaato fun ninu ijọ rẹ, dipo ko maa na ninakuna, eyi ti ko ni ere kankan lọdọ Ọlọrun. "Tunde Bakare ti n ṣi oore ọfẹ Ọlọrun lori aye ati iṣẹ iranṣẹ rẹ lo. Ala rẹ lati di aarẹ orilẹ-ede yii ko le wa si imuṣẹ fun un, ko tiẹ le dibo wọle ninu ijọ rẹ lai tii mẹnuba Naijiria.


Ṣugbọn laipẹ yii ni Pasitọ Bakare sọ pe oun ti ṣetan lati jade du ipo naa, iyẹn bi Ọlọrun ati awọn ọmọ orilẹ-ede Naijiria ba sọ pe o ti ya.Nibi to ti bawọn akọroyin sọrọ lẹyin abẹwo to ṣe lọ sile agbara orilẹ-ede yii to wa ni Aso Rock niluu ABuja lọsẹ to kọja yii ni Pasitọ Bakare tun ti ṣapejuwe ara rẹ gẹgẹ bi ẹni to n tun ilu ṣe.Wolii Ayọdele ninu atẹjade to gbe sita lati ọwọ akọwe iroyin rẹ, Ọgbẹni Oluwatosin Ọṣhọ, lo ti gba Pasitọ Bakare lamọran lati maa lo owo rẹ fi ṣaanu awọn to ku diẹ kaato fun ninu ijọ rẹ, dipo ko maa na ninakuna, eyi ti ko ni ere kankan lọdọ Ọlọrun. "Tunde Bakare ti n ṣi oore ọfẹ Ọlọrun lori aye ati iṣẹ iranṣẹ rẹ lo. Ala rẹ lati di aarẹ orilẹ-ede yii ko le wa si imuṣẹ fun un, ko tiẹ le dibo wọle ninu ijọ rẹ lai tii mẹnuba Naijiria. "To ba ni owo, ko na owo naa lati fi ran awọn alaini to wa ninu ṣọọṣi rẹ, dipo ko maa fi akoko rẹ ṣofo danu lasan. "Tunde Bakare ni lati fi ọkan ara rẹ balẹ, ko si gbagbe ala rẹ lati di aarẹ orilẹ-ede Naijiria, ko si gbajumọ iṣẹ iranṣẹ ti Ọlọrun ran an lati ṣe e. Ko lọ waasu ihinrere, ko jeere ọkan fun Kristi."


"To ba ni owo, ko na owo naa lati fi ran awọn alaini to wa ninu ṣọọṣi rẹ, dipo ko maa fi akoko rẹ ṣofo danu lasan. "Tunde Bakare ni lati fi ọkan ara rẹ balẹ, ko si gbagbe ala rẹ lati di aarẹ orilẹ-ede Naijiria, ko si gbajumọ iṣẹ iranṣẹ ti Ọlọrun ran an lati ṣe e. Ko lọ waasu ihinrere, ko jeere ọkan fun Kristi."


Gbajúmọ̀ Àláájì tó fi dúkìá oní dúkìá lu jìbìtì ọgbọ̀n mílíọ̀nù náírà l'Abuja ti dèrò ọgbà ẹ̀wọ̀n Kùjé o

Ile-ẹjọ giga to wa lagbegbe Wuse, Federal Capital Territory l'Abuja ti sọ pe ki ileeṣẹ to n ri sọrọ iwa jibiti ati ajẹbanu lorilẹ-ede Naijiria, iyẹn Economic and Financial Crimes Commission (EFCC) lọ fi Alaaji Haruna Husseini pamọ sọgba ẹwọn Kuje titi di ọjọ keji, oṣu kọkanla ọdun yii ti igbẹjọ yoo tun pada waye. Ẹsun meji ọtọọtọ to nii ṣe pẹlu iwa jibiti, iyẹn gbajuẹ ati ẹtanjẹ la gbọ pe wọn fi kan gbajugbaja Alaaji Haruna yii, niwaju Onidajọ A. S. Adepọju. AWIKONKO gbọ pe ṣe ni Alaaji Haruna fi ara rẹ han gẹgẹ bi ẹni to ni dukia kan to wa ni Plot No. 167 Katempe District niluu Abuja, to si luu ta ni gbajo fun ẹnikan ti wọn pe orukọ rẹ ni Vincent Mshelia ninu oṣu kọkanla, ọdun 2013. Ọgbọn miliọnu naira la gbọ pe Alaaji Haruna ta dukia ọhun, eyi ti wọn lo lodi sofin iwa jibiti. Iwe 'emi ni mo nilẹ' ti wọn n pe ni Certificate of Occupancy to jẹ ti dukia naa, eyi ti Ibrahim Baba Chaichai gbe lee lọwọ lo fi lu jibiti naa, gẹgẹ bi a ṣe gbọ.


167 Katempe District niluu Abuja, to si luu ta ni gbajo fun ẹnikan ti wọn pe orukọ rẹ ni Vincent Mshelia ninu oṣu kọkanla, ọdun 2013. Ọgbọn miliọnu naira la gbọ pe Alaaji Haruna ta dukia ọhun, eyi ti wọn lo lodi sofin iwa jibiti. Iwe 'emi ni mo nilẹ' ti wọn n pe ni Certificate of Occupancy to jẹ ti dukia naa, eyi ti Ibrahim Baba Chaichai gbe lee lọwọ lo fi lu jibiti naa, gẹgẹ bi a ṣe gbọ. AWIKONKO gbọ pe nigba ti wọn ka ẹsun yii si Alaaji Haruna leti, ṣe lo sọ pe oun ko jẹbi ẹsun ti wọn fi kan oun, eyi to mu ki agbẹjọro rẹ, Nkechukwu Odanwu bẹbẹ pe ki wọn gba beeli ẹ, ko le maa gba ile wa sile ẹjọ, ati pe nitori ailera rẹ. Onidajọ Adepọju wa paṣẹ pe ko tii saaye fun beeli, bi ko ṣe pe ki ajọ EFCC lọ fi ọkunrin naa pamọ titi digba ti igbẹjọ yoo tun pada waye.


AWIKONKO gbọ pe nigba ti wọn ka ẹsun yii si Alaaji Haruna leti, ṣe lo sọ pe oun ko jẹbi ẹsun ti wọn fi kan oun, eyi to mu ki agbẹjọro rẹ, Nkechukwu Odanwu bẹbẹ pe ki wọn gba beeli ẹ, ko le maa gba ile wa sile ẹjọ, ati pe nitori ailera rẹ. Onidajọ Adepọju wa paṣẹ pe ko tii saaye fun beeli, bi ko ṣe pe ki ajọ EFCC lọ fi ọkunrin naa pamọ titi digba ti igbẹjọ yoo tun pada waye.


Òṣèlú bẹ̀rẹ̀ l'Òndó, wọ́n rán àwọn agbanipa sí gbajúmọ̀ Ọnọrebu Afọlábí tó n ṣojú wọn l'Abùjá

Kani kii ṣe ori to ko gbajugbaja ọkan lara awọn ọmọ ile igbimọ aṣoju-ṣofin ipinlẹ Ondo nilu Abuja ni, iyẹn Ọnọrebu Rasheed Ọlalekan Afọlabi yọ lọwọ iku ojiji ni, boya ki ba ti di ẹran ijẹ fawọn agbanipa l'ọjọ Aje, Mọnde ana. Ọnọrebu Afọlabi to n ṣoju ẹkun Ifẹlodun/Boripe/Odo-Ọtin nilu Abuja la gbọ pe awọn agbanipa kọlu ikọ akọwọrin rẹ loju ọna Akurẹ si Okenne, ipinlẹ Kogi. AWIKONKO gbọ pe Ọnọrebu Afọlabi ati iyawo rẹ, Arabinrin Abimbọla Afgọlabi ni wọn jọ wa kuro nile wọn to wa ni Ikirun laaarọ ọjọ Mọnde ana, ti wọn si n lọ si papakọ ofurufu tilu Akurẹ lati lọ wọ ọkọ baluu lọ silu Abuja, lai mọ pe awọn agbanipa n tẹle wọn lẹyin lati ṣiṣẹ ti wọn ran wọn. Ipade gbogboogbo ẹgbẹ oṣelu All Progressives Congress, APC to waye lopin ọsẹ to kọja yii la gbọ pe wọn wa fun. A gbọ pe mọto meji rẹ, Ford SUV ati Ford Hilux lo gbe dani, ko to di pe wọn koju ẹ. Lara awọn to fiṣẹlẹ naa to wa leti sọ pe ibi ti igbagbọ wa pe Ọnọrebu Afọlabi jokoo si ninu mọto mejeeji la gbọ pe awọn agbanipa naa doju ibọn wọn kọ. Yatọ si eyi, awọn oniṣẹ ibi naa tun yinbọ lu gilaasi iwaju ati tẹyin, taya awọn mọto naa, lati le da wọn duro, ki wọn si le ri iṣẹ buruku wọn ṣe.


Ipade gbogboogbo ẹgbẹ oṣelu All Progressives Congress, APC to waye lopin ọsẹ to kọja yii la gbọ pe wọn wa fun. A gbọ pe mọto meji rẹ, Ford SUV ati Ford Hilux lo gbe dani, ko to di pe wọn koju ẹ. Lara awọn to fiṣẹlẹ naa to wa leti sọ pe ibi ti igbagbọ wa pe Ọnọrebu Afọlabi jokoo si ninu mọto mejeeji la gbọ pe awọn agbanipa naa doju ibọn wọn kọ. Yatọ si eyi, awọn oniṣẹ ibi naa tun yinbọ lu gilaasi iwaju ati tẹyin, taya awọn mọto naa, lati le da wọn duro, ki wọn si le ri iṣẹ buruku wọn ṣe. Wọn ni ọkan lara awọn akawọ ti wọn wa nibẹ lọjọ naa loun ti fura pe mọto Honda CRV kan ti n tẹle wọn lẹyin Ọṣun, iyẹn lati aarọ ọjọ naa, lai mọ pe o niṣẹ buruku kan to fẹẹ ṣe. AWIKONKO gbọ pe wọn ko ri ọkunrin naa pa, ṣugbọn ti wọn ti fi iṣẹlẹ naa to ileeṣẹ ọlọpaa leti.


Wọn ni ọkan lara awọn akawọ ti wọn wa nibẹ lọjọ naa loun ti fura pe mọto Honda CRV kan ti n tẹle wọn lẹyin Ọṣun, iyẹn lati aarọ ọjọ naa, lai mọ pe o niṣẹ buruku kan to fẹẹ ṣe. AWIKONKO gbọ pe wọn ko ri ọkunrin naa pa, ṣugbọn ti wọn ti fi iṣẹlẹ naa to ileeṣẹ ọlọpaa leti.


Ogbontarigi ọmọ 'Yahoo' méjì dèrò ẹ̀wọ̀n l'Abùjá

Ọjọ Aje, Mọnde, to kọja yii ni ile-ẹjọ giga tilu Abuja ju awọn gendekunrin meji kan ti wọn ko niṣẹ meji ju jibiti ori ayelujara lọ sẹwọn, lori ẹsun iwa jibiti ti wọn fi kan wọn. Daniel Okoro ti inagijẹ rẹ n jẹ Michael Kani, ati James Nicholas, ni Onidajọ O. A. Musa ti ile-ẹjọ giga to wa ni Apo sọ pe ki wọn lọ fi ẹwọn oṣu mẹta ati meji gbara. A gbọ pe Daniel n sọ lori ayelujara wi pe ọmọ ilẹ Amẹrika loun, ati pe ajọ iṣọkan agbaye, ti a mọ si United Nation loun n ba ṣiṣẹ papọ gẹgẹ bi oniṣegun oyinbo. Wọn ni ẹtanjẹ yii lo fi lu Christiana Morgan, Auriel Correl ati ẹnikan ti wọn pe orukọ rẹ ni Phillip, gbogbon ni wọn sọ pe ọmọ ilẹ Amẹrika ni wọn, to si gba owo ti ko din ni miliọnu mẹwaa naira lọwọ wọn. Ileeṣẹ EFCC to rọwọ to wọn, to si foju wọn ba ile-ẹjọ jẹ ko di mimọ pe lara owo ti Daniel lu jibiti rẹ lo fi ra mọto Lexus RX 350.


A gbọ pe Daniel n sọ lori ayelujara wi pe ọmọ ilẹ Amẹrika loun, ati pe ajọ iṣọkan agbaye, ti a mọ si United Nation loun n ba ṣiṣẹ papọ gẹgẹ bi oniṣegun oyinbo. Wọn ni ẹtanjẹ yii lo fi lu Christiana Morgan, Auriel Correl ati ẹnikan ti wọn pe orukọ rẹ ni Phillip, gbogbon ni wọn sọ pe ọmọ ilẹ Amẹrika ni wọn, to si gba owo ti ko din ni miliọnu mẹwaa naira lọwọ wọn. Ileeṣẹ EFCC to rọwọ to wọn, to si foju wọn ba ile-ẹjọ jẹ ko di mimọ pe lara owo ti Daniel lu jibiti rẹ lo fi ra mọto Lexus RX 350. Ni ti Nicholas, ẹnikan ti wọn pe orukọ tirẹ ni Leongorman Simone Everett la gbọ pe oun lu ni jibiti miliọnu kan aabọ naira, lẹyin ẹtanjẹ wi pe oun le wọnu akanti ileeṣẹ yoowu, iyẹn hacker. Awọn mejeeji ni wọn sọ pe awọn jẹbi ẹsun ti wọn fi kan wọn lotitọ, ati pe awọn ko tun jẹ ṣe iru nnkan bẹẹ mọ laye, ṣugbọn ti agbẹjọro EFCC, E. G. Inalegwu ati Abel Adaji sọ pe ki ile-ẹjọ ma ṣe wo oju wọn rara, bi ko ṣe pe idajọ ododo lo ni lati waye lori wọn. Onidajọ Musa wa paṣẹ pe ki Daniel lọ fi ẹwọn oṣu mẹta pere gbara, tabi ko san ẹgbẹrun lọna ọgọrun-un gẹgẹ bi owo itanran; bẹẹ lo sọ paṣẹ pe ki Nicholas lo oṣu meji gbako tabi koun san ẹgbẹrun lọna aadọta naira gẹgẹ bi owo itanran.


Ni ti Nicholas, ẹnikan ti wọn pe orukọ tirẹ ni Leongorman Simone Everett la gbọ pe oun lu ni jibiti miliọnu kan aabọ naira, lẹyin ẹtanjẹ wi pe oun le wọnu akanti ileeṣẹ yoowu, iyẹn hacker. Awọn mejeeji ni wọn sọ pe awọn jẹbi ẹsun ti wọn fi kan wọn lotitọ, ati pe awọn ko tun jẹ ṣe iru nnkan bẹẹ mọ laye, ṣugbọn ti agbẹjọro EFCC, E. G. Inalegwu ati Abel Adaji sọ pe ki ile-ẹjọ ma ṣe wo oju wọn rara, bi ko ṣe pe idajọ ododo lo ni lati waye lori wọn. Onidajọ Musa wa paṣẹ pe ki Daniel lọ fi ẹwọn oṣu mẹta pere gbara, tabi ko san ẹgbẹrun lọna ọgọrun-un gẹgẹ bi owo itanran; bẹẹ lo sọ paṣẹ pe ki Nicholas lo oṣu meji gbako tabi koun san ẹgbẹrun lọna aadọta naira gẹgẹ bi owo itanran.


Oríire nlá wọlé! Ẹgbẹ̀ta akẹ́kọ̀ọ́ jẹ́ anfààní ètò ẹ̀kọ́ ọ̀fẹ́ l'Ógùn, àjọ aláànú 'Olumide and Stephanie Adérìnókùn' ló gbé anfààní náà kalẹ̀

Omijẹ ayọ lo n bọ loju awọn obi kaakiri ipinlẹ Ogun lonii, Ọjọru, Wẹside, ogunjọ, oṣu kẹwaa, ọdun 2021 nigba ti ajọ ẹlẹyinju aanu kan ti wọn pe ni Olumide and Stephanie Aderinokun Foundation gbe eto ẹkọ ọfẹ kalẹ fawọn akẹkọọ ti ko din ni ẹgbẹta (600).Gbọngan ayẹyẹ ti Ontec to wa ni Abiọla-Way nilu Abẹokuta, ipinlẹ naa ni eto ọhun ti waye, nibi ti awọn alaṣẹ ati awọn aṣoju ile-ẹkọ girama to wa kaakiri ijọba ibilẹ ogun to wa nipinlẹ Ogun ti peju pesẹ lati ṣajọyọ oriire nla naa.Lara awọn to tun wa nibẹ ni Ọmọọba Lekan Tẹjuoṣo; Ọnarebu Waliu Taiwo; Ọnarebu Ṣoyẹmi Emmanuel Coker; Alaaji Sẹmiu Ṣhodipọ; Oloye Babatunde Ọdẹyẹmi to ṣoju alaga ẹgbẹ PCRC nipinlẹ Ogun; Oloye Bidemi Ọṣunbiyi; Ọnarebu Nikẹ ItsOkay; Ọnarebu Akinlabi Taiwo; Ọnarebu Biyi Akojede; Alaaja Tijani Zainab; Ọnarebu Yinusa Ọlajide; Ọnarebu Muyiwa Ọjẹbiyi atawọn miran.AWIKONKO gbọ pe idanwo ni wọn kọkọ ṣe fun gbogbo awọn akopa, ko to di pe wọn mu awọn to peregede ninu wọn, eyi ti gbogbo wọn jẹ ẹgbẹta akẹkọọ.Nibi eto naa lonii, ni wọn tun ti gba iwe ati oniruuru awọn ẹbun to ṣee lọ nile ẹkọ wọn. A gbọ pe eto ẹkọ ọfẹ naa ti owo rẹ ko din ni ẹgbẹrun lọna aadọta naira fun ẹni kọọkan wọn.Nigba to n b'AWIKONKO sọrọ, Oloye Olumide Aderinokun dupẹ lọwọ Arabinrin Blessing Raymond to ronu lati gbe eto naa kalẹ, to si ni oun ko nii dawọ oore ṣiṣe duro laye.Oloye Aderinokun sọ pe lara awọn ipinnu oun ni lati maa ṣe iranwọ fawọn eeyan, paapaa wi pe eto ẹkọ jẹ oun logun pupọ.


Ayọ̀délé tó lu àwọn tó n wá iṣẹ́ ní jìbìtì mílíọ̀nù méjì náírà l'Òndó dèrò àtìmọ́lé

Ọwọ ileeṣẹ aabo ara-ẹni-laabo-ilu, tii ṣe Sifu Difẹnsi nipinlẹ Ondo ti tẹ baale ile, ẹni ọdun mẹrinlelogoji kan, Ayọdele Ige ti wọn sọ pe o lu awọn to n wa iṣẹ ni jibiti owo to din diẹ ni miliọnu meji naira. AWIKONKO gbọ pe ogbologbo ni Ayọdele ninu iwa jibiti nipinlẹ Ondo ati agbegbe ẹ, to si jẹ iṣẹ ẹtan lo fi n lu awọn eeyan ni jibiti, ko to di pe iṣu dilẹ lẹyin asunṣujẹ ẹ laipẹ yii. Iroyin to tẹ wa lọwọ sọ pe o ti pẹ ti awọn oṣiṣẹ Sifu Difẹnsi ti n wa Ayọdele, ti wọn si ti fi orukọ rẹ sita wi pe ki ẹnikẹni to ba rii tete ta wọn lolobo, iyẹn nitori pe oriṣiriṣi ẹsun lawọn eeyan ti fi kan an lọdọ wọn. Wọn ni eeyan mọkandinlogun ni Ayọdele to n gbe ni Okuta Elerinla Estate, nilu Akurẹ lu ni jibiti owo naa to jẹ N1.9m. Nigba ti wọn foju rẹ han fawọn akọroyin ni olu ileeṣẹ Sifu Difẹnsi to wa lagbegbe Alagbaka nilu Akurẹ, Ayọdele sọ pe oun lawọn to maa n ta oun lolobo nipa awọn to n wa iṣẹ, ati pe oun tun ni awọn ọga gba lẹka oṣiṣẹ ijọba to maa n ba oun pari iṣẹ jibiti naa. O sọ pe aaarin oṣu kọkanla, ọdun 2019 si oṣu karun-un, ọdun 2020 loun fi lu jibiti owo naa, lai mọ pe aṣiri maa pada tu sita, ti ọwọ yoo si tẹ oun.


Wọn ni eeyan mọkandinlogun ni Ayọdele to n gbe ni Okuta Elerinla Estate, nilu Akurẹ lu ni jibiti owo naa to jẹ N1.9m. Nigba ti wọn foju rẹ han fawọn akọroyin ni olu ileeṣẹ Sifu Difẹnsi to wa lagbegbe Alagbaka nilu Akurẹ, Ayọdele sọ pe oun lawọn to maa n ta oun lolobo nipa awọn to n wa iṣẹ, ati pe oun tun ni awọn ọga gba lẹka oṣiṣẹ ijọba to maa n ba oun pari iṣẹ jibiti naa. O sọ pe aaarin oṣu kọkanla, ọdun 2019 si oṣu karun-un, ọdun 2020 loun fi lu jibiti owo naa, lai mọ pe aṣiri maa pada tu sita, ti ọwọ yoo si tẹ oun. Hammẹd Abọdunrin Abubakar, to jẹ ọga agba fun ileeṣẹ Sifu Difẹnsi ninu ọrọ rẹ sọ pe o ti di dandan ki Ayọdele foju ba ile-ẹjọ.


Hammẹd Abọdunrin Abubakar, to jẹ ọga agba fun ileeṣẹ Sifu Difẹnsi ninu ọrọ rẹ sọ pe o ti di dandan ki Ayọdele foju ba ile-ẹjọ.


Lẹ́yìn oṣù mẹ́ta àtààbọ̀ làhámọ́ DSS, wọ́n tú Lady K sílẹ̀

Ileeṣẹ ọlọpaa ọtẹlẹmuyẹ orilẹ-ede yii, iyẹn Department of State Services ti tu awọn meji yooku to wa lahamọ wọn ninu awọn ọmọlẹyin Oloye Sunday Adeyẹmọ, Igboho, eyi ti gbajugbaja akọroyin nni, Lady K naa wa lara wọn silẹ layọ ati alaafia.Bẹ o ba gbagbe, ọjọ kin-in-ni, oṣu keje, ọdun yii ni ileeṣẹ DSS lọ kọlu ile Igboho to wa ni Ṣoka, niluu Ibadan, ipinlẹ Ọyọ, nibi ti wọn ti ko awọn ọmọ ẹyin ọkunrin naa ti ko din ni mejila. Lẹyin oṣu kan ati ọjọ diẹ ni ile-ẹjọ labẹ akoso Onidajọ Obiora Egwuatu paṣẹ pe ki wọn gba beeli gbogbo wọn, ṣugbọn to jẹ mẹwaa pere ni wọn lanfaani lati jade, to si ku Jamiu Noah Oyetunji ati Amudat Habibat Babatunde, ti ọpọ awọn eeyan mọ si Lady K nibẹ, iyẹn lọjọ kẹrin, oṣu kẹjọ.   Agbẹjọro Igboho, Pẹlumi Ọlajẹngbesi fidi iroyin yii mulẹ lọjọ kejilelogun, oṣu ti a wa yii pe awọn meji to ku naa ti pada gba ominira kuro lahamọ DSS. Ọlajẹngbesi wa sọ pe bi ohun gbogbo si ṣe n lọ lọwọ, awọn ko tii ni sọrọ kankan sita bayii, nitori awọn idi pataki kọọkan.


Ìdìbò Gbogboogbò ẹgbẹ́ APC l'Ékòó: A ṣetán láti gba ẹ̀tọ́ wa padà nílé-ẹjọ́ - Fouad Oki ṣèlérí

Fouad Oki, ọkan lara awọn oludije alaga fẹgbẹ oṣelu APC nipinlẹ Eko, ti sọ pe pẹlu gbogbo nnkan ti wọn foju oun atawọn eeyan oun ri ti wọn ko jẹ kawọn raye wọle lati ṣojuṣe wọn gẹgẹ bi ọmọ ẹgbẹ awọn ṣetan lati gba ile-ẹjọ, lẹyin tawọn ba gbe gbogbo igbesẹ to yẹ kawọn gbe.O sọrọ yii lakooko to n bawọn oniroyin sọrọ, o sọ pe idajọ kan ti wa nilẹ,tawọn gba a nile- ẹjọ, eyi ni ko si fi anfaani silẹ fawọn lati lọ ṣe ti wọn lọtọ. O sọ pe gẹgẹ bi aṣẹ tile-ẹjọ  ọhun pa, awọn oludije kan ko yẹ ki wọn ni anfaani lati wa nibi ti wọn ti dibo lọjọ naa, amọ ti awọn kan to pe ni atunnida, ti wọn fẹẹ tun ile aye rọ, to ni wọn sọ pe a fori o fọrun, bawọn yoo ṣe ṣe niyẹn.Ọkunrun naa sọ pe ‘’Bi a ba wa lọ ṣeto tiwa ni ibo mii in, ti a ko jọ mu oju aje ko onisọ, awọn oludibo ti ko yẹ ko dibo, a ko nii le ṣe itọkasi fun wọn. Nitori nnkan ti wọn ṣe, o ma la ẹwọn fun awọn ti wọn kọ eti ikun si ohun ti ile- ẹjọ sọ.Fouad tun ṣalaye pe pẹlu bi gbogbo nnkan ṣe n lọọ yii, awọn yoo si pada lọ sile-ẹjọ, lẹyin igba ti ikọ to  wadii ehonu ba de, ti wọn ba pari iṣẹ wọn, awọn yoo pada lọ sọ fun wọn pe ṣe lawọn kan kọ eti ikun si aṣẹ ile ẹjọ. O tun sọ pe "Ibo ta a di nijọba ibilẹ ati ti wọọdu, a di ti wa lọtọ, awọn naa ṣe ti wọn lọtọ, nitori pe a ko tii gba idajọ nile ẹjọ, lẹyin eto idibo ijọba ibilẹ, nile ẹjọ fun wa idajọ pe awọn ijọba ibilẹ ati awọn alakoso adugbo, ti wọn ko ṣe ni ilana ohun ti ofin ijọba apapọ sọ, lori pinpin awọn ijọba ibilẹ si yẹlẹyẹlẹ, ti ko si tii bofinmu, wọn ko gbọdọ jẹ awọn ti wọn yoo wa ninu oludibo, idi niyẹn ta a ṣe ko tọ wọn lọ, bo tilẹ jẹ pe agabagebe lati da nnkan ru, ki wọn maa tẹle ofin, ki wọn kọ eti ikun si ile-ẹjọ gbe silẹ, wa ninu wọn, awa ko ro iyẹn rara. "Igbakeji alaga fẹgbẹ oṣelu APC tẹlẹ nipinlẹ Eko naa tun sọ pe awọn fẹẹ fi han gbogbo aye  awọn eeyan naa ko ni ibẹru Ọlọrun ati ofin ilẹ wa, idi niyẹn tawọn fi darapọ mọ wọn. O waa sọ pe awọn ti wọn lọ ṣe ibo ti wọn nibo mii in, awọn ni lati gbe oṣuba fun wọn, nitori wọn ko fẹẹ jẹ ko di jagidijagan to le mu ẹmi eeyan lọ.Lori ibi ti nnkan de bayii, ọkunrin naa sọ pe ''Gẹgẹ bi ilana ofin ẹgbẹ wa, ti wọn fi le lẹ, ti eto idije ba ti wa, wọn maa n fi anfaani silẹ fun gbigbọ ehonu, awọn ti  wọn ba rii pe eto yẹn ko ja geere, a ti fi iwe ranṣẹ si oluulesẹ ẹgbẹ wa ni orileede ni Abuja, a n reti ikọ, awọn ti wọn yoo wa gbọ ehonu lẹnu wa lati le ri aridaju bo ṣe jẹ.


O tun sọ pe "Ibo ta a di nijọba ibilẹ ati ti wọọdu, a di ti wa lọtọ, awọn naa ṣe ti wọn lọtọ, nitori pe a ko tii gba idajọ nile ẹjọ, lẹyin eto idibo ijọba ibilẹ, nile ẹjọ fun wa idajọ pe awọn ijọba ibilẹ ati awọn alakoso adugbo, ti wọn ko ṣe ni ilana ohun ti ofin ijọba apapọ sọ, lori pinpin awọn ijọba ibilẹ si yẹlẹyẹlẹ, ti ko si tii bofinmu, wọn ko gbọdọ jẹ awọn ti wọn yoo wa ninu oludibo, idi niyẹn ta a ṣe ko tọ wọn lọ, bo tilẹ jẹ pe agabagebe lati da nnkan ru, ki wọn maa tẹle ofin, ki wọn kọ eti ikun si ile-ẹjọ gbe silẹ, wa ninu wọn, awa ko ro iyẹn rara. "Igbakeji alaga fẹgbẹ oṣelu APC tẹlẹ nipinlẹ Eko naa tun sọ pe awọn fẹẹ fi han gbogbo aye  awọn eeyan naa ko ni ibẹru Ọlọrun ati ofin ilẹ wa, idi niyẹn tawọn fi darapọ mọ wọn. O waa sọ pe awọn ti wọn lọ ṣe ibo ti wọn nibo mii in, awọn ni lati gbe oṣuba fun wọn, nitori wọn ko fẹẹ jẹ ko di jagidijagan to le mu ẹmi eeyan lọ.Lori ibi ti nnkan de bayii, ọkunrin naa sọ pe ''Gẹgẹ bi ilana ofin ẹgbẹ wa, ti wọn fi le lẹ, ti eto idije ba ti wa, wọn maa n fi anfaani silẹ fun gbigbọ ehonu, awọn ti  wọn ba rii pe eto yẹn ko ja geere, a ti fi iwe ranṣẹ si oluulesẹ ẹgbẹ wa ni orileede ni Abuja, a n reti ikọ, awọn ti wọn yoo wa gbọ ehonu lẹnu wa lati le ri aridaju bo ṣe jẹ. ''''Lẹyin naa ni a o tun maa reti esi igbimọ naa, gẹgẹ ilana ofin atawọn agbekalẹ to yẹ, lẹyin naa la o wa mọ ibi to ku ta a fẹ rin si. Amọ a ni aridaju pe pẹlu ogo ti Ọlọrun, awọn to n bọ, awọn ti wọn ko ni fi ọkan bọkan ni wọn yoo jẹ''. "Ohun ni mo ṣe sọ fawọn eeyan wa, awọn oludibo ti wọn ko fun ni anfaani ni pe ki wọn fi ọkan balẹ, adun ni yoo gbẹyin ewuro''.Bẹẹ lo tun ṣalaye nnkan ti oju wọn ri lọjọ ti wọn dibo, o ni ''Gẹgẹ bi eto ati ilana idije awọn alakoso ẹgbẹ nipinlẹ ti ipinlẹ, awọn alakoso wa ni apapọ lo ni eto yẹn,awọn ni yoo si fawọn to maa ṣe akoso ranṣe sawọn ijọba ipinlẹ.o  ṣe ni laanu pe awọn to wa si Eko, ti Oloye Adebayọ Adelabu Pẹnkẹlẹmẹsi jẹ adari wọn, o jẹ ibanujẹ ọkan pe wọn gbabọde fẹgbẹ lati ara ihuwasi, pẹlu iseesi wọn.O ni eyi to daa lori pe nigba ti wọn ran ikọ yẹn waa si Eko, Lọjọruu, ni wọn ti de ti wọn ko fi ara wọn fawọn ọmọ ẹgbẹ tabi oludije pe awọn ti de si ipinlẹ naa, awọn ko ri wọn rara titi di ọjọ Jimọh, ti Gomina Ipinlẹ Eko fi pe oun pe Ọgbẹni Fouad, a ku akitiyan ati igbiyanju, bawo ni ọla yoo ṣe ri, mo wa ni ọla bawo?Fouad tun sọ pe ''Mo wa a sọ fun wọn pe a ko ri awọn ikọ ti wọn ran wa, wọn ko ṣe ijokoo kankan ki wọn fawọn oludije ni anfaani, ati pe paapaa julọ mo ti fiwe ranṣẹ si oluuleṣẹ wa l’Abuja, lati bi ọsẹ kan pe gẹgẹ bi ilana, gẹgẹ bi ofin, ki wọn fun wa niwee ti orukọ gbogbo  awọn oludije, gẹgẹ bi ilana, ofin ẹgbẹ wa ati Nigeria.


''''Lẹyin naa ni a o tun maa reti esi igbimọ naa, gẹgẹ ilana ofin atawọn agbekalẹ to yẹ, lẹyin naa la o wa mọ ibi to ku ta a fẹ rin si. Amọ a ni aridaju pe pẹlu ogo ti Ọlọrun, awọn to n bọ, awọn ti wọn ko ni fi ọkan bọkan ni wọn yoo jẹ''. "Ohun ni mo ṣe sọ fawọn eeyan wa, awọn oludibo ti wọn ko fun ni anfaani ni pe ki wọn fi ọkan balẹ, adun ni yoo gbẹyin ewuro''.Bẹẹ lo tun ṣalaye nnkan ti oju wọn ri lọjọ ti wọn dibo, o ni ''Gẹgẹ bi eto ati ilana idije awọn alakoso ẹgbẹ nipinlẹ ti ipinlẹ, awọn alakoso wa ni apapọ lo ni eto yẹn,awọn ni yoo si fawọn to maa ṣe akoso ranṣe sawọn ijọba ipinlẹ.o  ṣe ni laanu pe awọn to wa si Eko, ti Oloye Adebayọ Adelabu Pẹnkẹlẹmẹsi jẹ adari wọn, o jẹ ibanujẹ ọkan pe wọn gbabọde fẹgbẹ lati ara ihuwasi, pẹlu iseesi wọn.O ni eyi to daa lori pe nigba ti wọn ran ikọ yẹn waa si Eko, Lọjọruu, ni wọn ti de ti wọn ko fi ara wọn fawọn ọmọ ẹgbẹ tabi oludije pe awọn ti de si ipinlẹ naa, awọn ko ri wọn rara titi di ọjọ Jimọh, ti Gomina Ipinlẹ Eko fi pe oun pe Ọgbẹni Fouad, a ku akitiyan ati igbiyanju, bawo ni ọla yoo ṣe ri, mo wa ni ọla bawo?Fouad tun sọ pe ''Mo wa a sọ fun wọn pe a ko ri awọn ikọ ti wọn ran wa, wọn ko ṣe ijokoo kankan ki wọn fawọn oludije ni anfaani, ati pe paapaa julọ mo ti fiwe ranṣẹ si oluuleṣẹ wa l’Abuja, lati bi ọsẹ kan pe gẹgẹ bi ilana, gẹgẹ bi ofin, ki wọn fun wa niwee ti orukọ gbogbo  awọn oludije, gẹgẹ bi ilana, ofin ẹgbẹ wa ati Nigeria. Paapaa julọ ofin ati ilana oludibo lorileede yii. ''Ẹnikẹni to ba maa jẹ oludije yoo ni anfaani lati mọ awọn oludibo,  mo ni a ko rii, wọn ko fi sọwọ si wa.Awọn Pẹnkẹlẹmẹsi naa de, wọn ko pe ẹnikankan yatọ sawọn ara ọdọ yin. O daju pe ẹyin lẹ gbe wọn pamọ o.


Paapaa julọ ofin ati ilana oludibo lorileede yii. ''Ẹnikẹni to ba maa jẹ oludije yoo ni anfaani lati mọ awọn oludibo,  mo ni a ko rii, wọn ko fi sọwọ si wa.Awọn Pẹnkẹlẹmẹsi naa de, wọn ko pe ẹnikankan yatọ sawọn ara ọdọ yin. O daju pe ẹyin lẹ gbe wọn pamọ o. ''Ẹyin ni ẹ ko jẹ ki wọn ṣe ohun to yẹ ki wọn ṣe o, bi mo ṣe n ba yin sọrọ yii, a o tiẹ mọ, ibi taa ti fẹẹ ṣe idije lọla, o ni rara o, wọn ti gbe e sinu iwe iroyin, lo ba ni ko buru, oun a pe mi pada nigba ti yoo fi to iṣẹju mẹẹẹdogun,wọn pe pada pe awọn ti fi sọwọ si mi lori wasap, ki n lọọ wo nibẹ. ''Igba ti mo woo, mo rii,  mo pe wọn pada lati dupẹ, mo ni a o ko ara wa sibẹ. Nigba to di ọjọ Satide, ọjọ Abamẹta, a ti de ibi ti wọn ti fẹẹ ṣe nnkan ni papa iṣere Onikan, ninu Mobọlaji Johnson Arena.


''Ẹyin ni ẹ ko jẹ ki wọn ṣe ohun to yẹ ki wọn ṣe o, bi mo ṣe n ba yin sọrọ yii, a o tiẹ mọ, ibi taa ti fẹẹ ṣe idije lọla, o ni rara o, wọn ti gbe e sinu iwe iroyin, lo ba ni ko buru, oun a pe mi pada nigba ti yoo fi to iṣẹju mẹẹẹdogun,wọn pe pada pe awọn ti fi sọwọ si mi lori wasap, ki n lọọ wo nibẹ. ''Igba ti mo woo, mo rii,  mo pe wọn pada lati dupẹ, mo ni a o ko ara wa sibẹ. Nigba to di ọjọ Satide, ọjọ Abamẹta, a ti de ibi ti wọn ti fẹẹ ṣe nnkan ni papa iṣere Onikan, ninu Mobọlaji Johnson Arena. Gbogbo wa le ni Ọgọrun- un mẹjọ, awọn ti wọn fi si ẹnu ọna, ti wọn maa ṣe ayẹwo, awọn to maa wọle, wọn ni a ko le wọle wọn ni iwe ifinihan, ti a maa mu wọle da, mo ni wọn fun wa, ọkan ninu wọn loun yoo lọ pe ọkan ninu awọn alakoso wa, lẹyin iṣẹju marun un to de lo ni nnkan ti wọn sọ ni pe eni to ni kaadi idije lọrun, nitori naa awọn ko nii jẹ ka wọle. ''Lẹyin wakati meji abọ, lẹnikan wa sọ fun wa pe ibi ta a duro si awọn ko fẹẹ wa nibẹ, ko ma ba si di aawọ, bi a ṣe kuro nibẹ. "Ṣugbọn o waa mu da wa loju pe oun nigbagbọ pe ofin yoo ṣisẹ laipẹ.


Gbogbo wa le ni Ọgọrun- un mẹjọ, awọn ti wọn fi si ẹnu ọna, ti wọn maa ṣe ayẹwo, awọn to maa wọle, wọn ni a ko le wọle wọn ni iwe ifinihan, ti a maa mu wọle da, mo ni wọn fun wa, ọkan ninu wọn loun yoo lọ pe ọkan ninu awọn alakoso wa, lẹyin iṣẹju marun un to de lo ni nnkan ti wọn sọ ni pe eni to ni kaadi idije lọrun, nitori naa awọn ko nii jẹ ka wọle. ''Lẹyin wakati meji abọ, lẹnikan wa sọ fun wa pe ibi ta a duro si awọn ko fẹẹ wa nibẹ, ko ma ba si di aawọ, bi a ṣe kuro nibẹ. "Ṣugbọn o waa mu da wa loju pe oun nigbagbọ pe ofin yoo ṣisẹ laipẹ.


Ó mà ṣe o! Man U gbàlejò ọ̀ràn ní Old Trafford, Liverpool ṣe wọ́n ṣákaṣàka

Gbogbo awọn ọmọ ati ololufẹ ẹgbẹ agbabọọlu Manchester United ni wọn ko le gbagbe ọjọ kẹrinlelogun, oṣu kẹwaa, ọdun 2021 pẹlu bi akẹgbẹ wọn, Liverpool ṣe wa gbo omi ewuro si wọn loju, nibi ifigagbaga to waye nibẹ. Aami ayo marun-un si oodo ni Liverpool fi yẹyẹ wọn, to si mu ki gbogbo awọn ololufẹ Man U kawọ mọri pe alejo ọran lawọn gba lotitọ. Naby Keita lo kọkọ gba aami ayo akọkọ wọle ni iṣẹju marun-un ti wọn bẹrẹ ifigagbaga naa, ko to di pe Diago Jota fi ọba lee ni iṣẹju mẹtala. Itan tuntun ni idije naa fi balẹ fun gbajugbaja agbaọọlu ọmọ orilẹ-ede Egypt nni, Mohamed Salah pẹlu bo ṣe gba aami ayo mẹta wọle ninu ifigagbaga naa ni iṣẹ mejidinlogoji, iṣẹju marundinlaadọta le marun {45:5m} ati aadọta iṣẹju. A gbọ pe ṣe ni Cristiano Ronaldo ti awọn ọmọ Man U gbojule gbiyanju agbara rẹ lati gba aami ayo wọle, ṣugbọn ti awọn to di ẹyin mu sọ pe ko saaye fun un. Idije naa jẹ ko ye wa ẹyin awọn Man U ṣi silẹ gidigidi, eyi to faaye silẹ fun awọn Liverpool lati dana iya bọlẹ fun wọn.


A máa bẹ̀rẹ̀ àtúnṣe ọ̀nà Sango Ọta sí Abẹ́òkúta lónìí ọjọ́ Ajé, fún ìrọ̀rùn aráàlú - Dàpọ̀ Abíọ́dún sọ̀rọ̀

Gomina Dapọ Abiọdun ti fọkan gbogbo ọmọ ipinlẹ Ogun balẹ wi pe atunṣe ti yoo mu irọrun ba igbokegbodo ọkọ fawọn araalu ni yoo bẹrẹ lonii, ọjọ Aje, Mọnde, ọjọ karundinlọgbọn. Dapọ Abiọdun lo sọrọ yii nibi abẹwo to ṣe lọ si awọn agbegbe naa bii Sango/Jọju si Ọta, to si ri bi ibẹ ṣe bajẹ to kọja sisọ. O ni gbogbo awọn to n gba oju ọna naa kọja ni wọn yoo bẹrẹ sii rẹrin ayọ, nitori pe atunṣe ti wọn fẹẹ bẹrẹ naa yoo mu alaafia deba igbokegbodo ọkọ.


TESCOM bẹ̀rẹ̀ ìdánilẹ́kọ̀ọ́ fáwọn olùkọ́ tuntun ni Kwara

Ọjọru, Wẹside si Ọjọbọ, Tọside ọsẹ yii, iyẹn ọjọ kẹtadinlọgbọn ati ọjọ kejidinlọgbọn, oṣu yii ni ajọ Teaching Service Commission, ẹka tipinlẹ Kwara yoo ṣe idanilẹkọọ fun gbogbo awọn olukọ sile ẹkọ girama ti wọn ṣẹṣẹ gba wọle patapata.Awọn olukọ ẹgbẹrun meji ti ijọba ipinlẹ Kwara ṣẹṣẹ gba la gbọ pe wọn yoo jẹ anfaani idanilẹkọọ yii, lojuna lati le mọ nipa ọna ti wọn yoo gbe eto ẹkọ gba bi wọn ba bẹrẹ iṣẹ ni pẹrẹu.Wọn ni ajọ TESCOM ati ẹgbẹ awọn olori ileewe, iyẹn All Nigeria Federation of Principals of Secondary Schools (ANCOPSS), ni wọn gbe eto idanilẹkọọ naa kalẹ. Ile-ẹkọ Queen Elizabeth College, to wa niluu Ilọrin ni wọn yoo ti ṣide eto naa l'Ọjọru, Wẹside, eyi ti alaga TESCOM, Mallam Bello Tauheed yoo ti dari rẹ.Ninu atẹjade ti akọwe iroyin TESCOM, Ọgbẹni Peter Amogbojaiye fi sita, eyi ti ẹda rẹ tẹ AWIKONKO lọwọ lo ti jẹ ko di mimọ pe awọn olukọ ni aarin gbungbun Kwara yoo gba idanilẹkọọ ti wọn ni ile-ẹkọ girama tijọba, Government Secondary School to wa niluu Ilọrin. O sọ pe awọn olukọ lati ijọba ibilẹ Guusu Kwara yoo gba idanilẹkọọ ti wọn ni Government Secondary School, Omu-Aran ati Ọffa Grammar School, to wa ni Ọffa.Siwaju sii lo sọ pe idanilẹkọọ fawọn olukọ ni Ariwa Kwara yoo waye Government Unity Secondary School, Kaiama; Baptist Grammar School, Okuta ati Lafiagi Secondary School, to wa ni Lafiagi l'Ọjọbọ, Tọside.


Gómìnà AbdulRazaq ṣàbẹ̀wò síbi ìmọ̀ ètò ayélujára, ICT Hub tí wọ́n n kọ́ lọ́wọ́ ní Kwara (Fọ́tò)

Gomina ipinlẹ Kwara, AbulRahman AbdulRazaq ti ṣabẹwo sibi imọ eto ayelujara, iyen ICT Hub ti wọn n kọ lọwọ lati mọ ibi ti iṣẹ de duro, ati eyi to ku. Diẹ ree lara awọn fọto abẹwo naa:


Ó ti ṣẹlẹ̀ o! Wọ́n jí àwọn ọmọ ìjọ Kérúbù àti Séráfù mẹ́ta gbé l'Ógùn, mílíọ̀nù mẹ́fà náírà ni wọ́n n béèrè báyìí

Ṣe ni ọrọ di boolọ o yago lọna loru ọjọ Abamẹta Satide mọjumọ Sannde, Aiku ana, nigba ti wọn lawọn agbebọn kan yawọ ṣọọṣi Kerubu ati Serafu to wa ladugbo Ọna-Ara, Oju-Irin, iyẹn lagbegbe Ọbada-Oko, ipinlẹ Ogun.Awọn ti ko din ni mẹta la gbọ pe awọn ajinigbe jigbe salọ ninu ṣọọṣi naa, ti a si tun gbọ pe owo ti ko din ni miliọnu mẹfa naira lawọn ajinigbe naa n beere lakooko ti a ṣakojọpọ iroyin yii tan. Iroyin to tẹ wa lọwọ sọ pe asiko ti awọn eeyan naa n ṣe iṣọ-oru lọwọ lawọn ajinigbe naa yawọ inu ṣọọṣi ọhun pẹlu ibọn, ti wọn si ji eyan mẹta gbe nibẹ. Ifẹoluwa Alani-Bello, Adebare Ọduntan ati Mary Oliyide ni orukọ awọn mẹta tawọn agbebọn naa jigbe lọ lasiko iṣọ oru ọhun. Ileeṣẹ ọlọpaa ipinlẹ Ogun, fidi iṣẹlẹ yii mulẹ, ti wọn si ni loootọ lo ṣẹlẹ, ṣugbọn awọn ikọ ọlọpaa to n ri si ijinigbe nipinlẹ naa ti bẹrẹ iṣẹ, bẹẹ si ni wọn ti darapọ mọ awọn ti Ọbada-Oko ti ijinigbe naa ti ṣẹlẹ, ireti si wa pe wọn yoo ri wọn laipẹ. Ọlọpaa waa sọ pe ohun tawọn n kilọ rẹ ree o, pe kawọn oniṣọọṣi yee lọọ maa ṣejọsin ninu igbo, ki wọn maa ni iṣọ oru lawọn n ṣe. O lawọn ti kilọ fun wọn pe bi wọn yoo ba tiẹ lọ sori oke eyikeyii fun adura, ki wọn jẹ kọlọpaa mọ, ki wọn le daaabo bo wọn, ohun lo delẹ bayii ti awọn ajinigbe n beere owo tabua yẹn.


Ileeṣẹ ọlọpaa ipinlẹ Ogun, fidi iṣẹlẹ yii mulẹ, ti wọn si ni loootọ lo ṣẹlẹ, ṣugbọn awọn ikọ ọlọpaa to n ri si ijinigbe nipinlẹ naa ti bẹrẹ iṣẹ, bẹẹ si ni wọn ti darapọ mọ awọn ti Ọbada-Oko ti ijinigbe naa ti ṣẹlẹ, ireti si wa pe wọn yoo ri wọn laipẹ. Ọlọpaa waa sọ pe ohun tawọn n kilọ rẹ ree o, pe kawọn oniṣọọṣi yee lọọ maa ṣejọsin ninu igbo, ki wọn maa ni iṣọ oru lawọn n ṣe. O lawọn ti kilọ fun wọn pe bi wọn yoo ba tiẹ lọ sori oke eyikeyii fun adura, ki wọn jẹ kọlọpaa mọ, ki wọn le daaabo bo wọn, ohun lo delẹ bayii ti awọn ajinigbe n beere owo tabua yẹn. Ṣugbọn ọrọ ti ṣọọṣi Kerubu yii ko ti i kuro nilẹ ti iroyin tun fi gbode pe wọn tun ti ji obinrin kan gbe ni ṣọọṣi ‘Light Apostolic Church’, eyi to wa labule Ṣobubi, l’Ọbada-Oko kan naa. Titi ta a fi pari iroyin yii, awọn to jiiyan gbe ni ṣọọṣi Light Apostolic Church yii ko ti i kan sawọn ẹbi obinrin naa, wọn ko ti i sọ iye ti wọn yoo gba ki wọn too tu u silẹ.


Ṣugbọn ọrọ ti ṣọọṣi Kerubu yii ko ti i kuro nilẹ ti iroyin tun fi gbode pe wọn tun ti ji obinrin kan gbe ni ṣọọṣi ‘Light Apostolic Church’, eyi to wa labule Ṣobubi, l’Ọbada-Oko kan naa. Titi ta a fi pari iroyin yii, awọn to jiiyan gbe ni ṣọọṣi Light Apostolic Church yii ko ti i kan sawọn ẹbi obinrin naa, wọn ko ti i sọ iye ti wọn yoo gba ki wọn too tu u silẹ.


Bọ́lá Ahmẹd Tinubu nìkan ni ẹni náà tó lè ṣe Ààrẹ orílẹ̀-èdè Nàìjíríà - Alukoro ẹgbẹ́ APC l'Ékòó

Ọnarebu Ṣẹyẹ Ọladẹjọ, alukoro fẹgbẹ oṣelu APC, nipinlẹ Eko, ti sọ pe lakooko yii,  ko tii si ẹni to kun oju oṣuwọn lati di aarẹ orileede yii ninu ibo to n bọ lọdun 2023, yatọ si Aṣiwaju Bọla Ahmed Tinubu, nitori awọn iriri to ti ni lori ijọba awarawa.Ọkunrin naa sọrọ yii lakooko to n ba oniroyin wa sọrọ, o sọ pe bo tilẹ jẹ pe titi di akoko yii ọkunrin naa ko tii sọ erongba ẹ sita lati fije ṣugbọn gbogbo awọn lawọn n rọ ọ lati jade nitori oun nikan ni olugbala awọn mẹkunnu ti wọn ti n reti.O sọ pe '' Bi a ba pe ori akọni, a fi ida laalẹ, Baba wa ti ẹ darukọ yẹn, ẹni ti Ọlọrun da,ẹni ti Ọlọrun gbe kalẹ fun wa lakooko yii, lati waa ṣe atunṣe ati afọmọ awọn nnkan to ti wọ latẹyin wa. Ko to to akoko yii, oloore lo jẹ si ọpọlọpọ eeyan. ''Irufẹ ẹda to jẹ lo mu ki ọpọlọpọ awọn kan sọ pe idije aarẹ yii, awọn ṣetan lati sanjọ oore fun Baba wa Bọla Ahmed Tinubu, ẹ ẹ tun waa rii pe ohun to tun waa faa taa fi n ri ọpọ awọn eeyan kaakiri orileede yii ti wọn fi sọ pe a fi dandan ki wọn jade. ''Baba wa titi di akoko yii, ẹnikẹni ko le sọ pe, baba pe awọn lati waa gbaruku ti wọn, bi awa ọmọ ti wọn ti ṣe loore ṣe n sọrọ to. Ẹ ẹ wa ri i pe oun to tọ, to si yẹ  fun ẹnikẹni to ba nifẹẹ ilu yii, ṣe nipa iriri ni tabi nipa awọn ohun meremere to ti gbese lorileede yii tabi nipa iriri ijọba alagbada, ijọba tiwantiwa lorileede yii, a bi nipa awọn to ti tipa baba jade lati ori aarẹ, igbakeji ẹ. atawọn gomina''. ''Ohun to waa jẹ idojukọ lorileede yii lakooko yii, ṣe ọrọ aje ni, okoowo,pẹlu oye to ni, ẹni to o to gbangba sun lọyẹ ni wọn.


''Baba wa titi di akoko yii, ẹnikẹni ko le sọ pe, baba pe awọn lati waa gbaruku ti wọn, bi awa ọmọ ti wọn ti ṣe loore ṣe n sọrọ to. Ẹ ẹ wa ri i pe oun to tọ, to si yẹ  fun ẹnikẹni to ba nifẹẹ ilu yii, ṣe nipa iriri ni tabi nipa awọn ohun meremere to ti gbese lorileede yii tabi nipa iriri ijọba alagbada, ijọba tiwantiwa lorileede yii, a bi nipa awọn to ti tipa baba jade lati ori aarẹ, igbakeji ẹ. atawọn gomina''. ''Ohun to waa jẹ idojukọ lorileede yii lakooko yii, ṣe ọrọ aje ni, okoowo,pẹlu oye to ni, ẹni to o to gbangba sun lọyẹ ni wọn. Adura wa ni pe ninu ẹgbẹ APC, ki baba gba si wa lẹnu lati dupo aarẹ, niwọngba to jẹ pe ohun eeyan ni ohun Ọlọrun''. Bẹẹ lo tun sọ pe ''Lati ọjọ ti alaye ti daye, bẹẹ ni, ọjọ ti ko ba si ni saaye mọ, wọn ni, wọn pe, ko nii kuro,ọja ti awa n ta ni a ni fi epo ati iyọ si, wọn ja nile keji, ko kan mi, bi a ba tun ni ki a daalẹ, ki a tun sa, wọn ni aifi agba fẹnikan, ko jẹ ki aye gun. ''Ẹ ẹ ma jẹ ki a tan ara wa jẹ, ika to ba tọ si imu lakooko ta a wa yii, lo yẹ ka fun, Baba wa Bọla Ahmed Tinubu, awa ko ti ri eeyan kan to tọ lati dupo yatọ si wọn.


Adura wa ni pe ninu ẹgbẹ APC, ki baba gba si wa lẹnu lati dupo aarẹ, niwọngba to jẹ pe ohun eeyan ni ohun Ọlọrun''. Bẹẹ lo tun sọ pe ''Lati ọjọ ti alaye ti daye, bẹẹ ni, ọjọ ti ko ba si ni saaye mọ, wọn ni, wọn pe, ko nii kuro,ọja ti awa n ta ni a ni fi epo ati iyọ si, wọn ja nile keji, ko kan mi, bi a ba tun ni ki a daalẹ, ki a tun sa, wọn ni aifi agba fẹnikan, ko jẹ ki aye gun. ''Ẹ ẹ ma jẹ ki a tan ara wa jẹ, ika to ba tọ si imu lakooko ta a wa yii, lo yẹ ka fun, Baba wa Bọla Ahmed Tinubu, awa ko ti ri eeyan kan to tọ lati dupo yatọ si wọn. Ko si ẹni ti nnkan rere ko wuu,ṣugbọn ninu iyẹwu ẹ, o gbọdọ le gbe ara ẹ sori osuwọn. ''Awa o mọ ahesọ o, eyi tawa mọ ni pe Baba wa Bọla Ahmed Tinubu lawa n tẹle, Ohun si ni a gbaruku ti, Ọlọrun a fun wọn ni alaafia ati ẹmi gungun, wọn yoo depo naa. "Nipa wahala to n waye ninu ẹgbẹ ọhun nipinlẹ Eko, Ọladẹjọ sọ pe:''Se ẹ ri wahala to n ṣẹlẹ ninu ẹgbẹ o daa lori ailekoara ẹni nijanu, laarin ọpọlọpọ awọn ọmọ ẹgbẹ, beeyan ba ṣe le finu findọ sọ pe oun fẹẹ darapọ, yala ninu ẹgbẹ oṣelu, ijọsin tabi ẹlẹgbẹjẹgbẹ, itumọ to ni ni pe irufẹ eeyan bẹẹ ṣetan lati  huwa pọ ni ibamu ofin to jẹ ti ọmọ ẹgbẹ ati ofin ti wọn ba fi le lẹ.


Ko si ẹni ti nnkan rere ko wuu,ṣugbọn ninu iyẹwu ẹ, o gbọdọ le gbe ara ẹ sori osuwọn. ''Awa o mọ ahesọ o, eyi tawa mọ ni pe Baba wa Bọla Ahmed Tinubu lawa n tẹle, Ohun si ni a gbaruku ti, Ọlọrun a fun wọn ni alaafia ati ẹmi gungun, wọn yoo depo naa. "Nipa wahala to n waye ninu ẹgbẹ ọhun nipinlẹ Eko, Ọladẹjọ sọ pe:''Se ẹ ri wahala to n ṣẹlẹ ninu ẹgbẹ o daa lori ailekoara ẹni nijanu, laarin ọpọlọpọ awọn ọmọ ẹgbẹ, beeyan ba ṣe le finu findọ sọ pe oun fẹẹ darapọ, yala ninu ẹgbẹ oṣelu, ijọsin tabi ẹlẹgbẹjẹgbẹ, itumọ to ni ni pe irufẹ eeyan bẹẹ ṣetan lati  huwa pọ ni ibamu ofin to jẹ ti ọmọ ẹgbẹ ati ofin ti wọn ba fi le lẹ. "Bi a ba sọ pe o di ọmọ ẹgbẹ naa tan,  to wa ni iwa ko tẹ mi lọrun lo fẹẹ maa hu, o ku diẹ kaato, ko si le ṣiṣẹ lawujọ eeyan, koda lawujọ ẹranko gan-an, gbogbo aye lo bọwọ fun Kiniun oloola iju."


"Bi a ba sọ pe o di ọmọ ẹgbẹ naa tan,  to wa ni iwa ko tẹ mi lọrun lo fẹẹ maa hu, o ku diẹ kaato, ko si le ṣiṣẹ lawujọ eeyan, koda lawujọ ẹranko gan-an, gbogbo aye lo bọwọ fun Kiniun oloola iju."


Ojú ọ̀nà àti gba ògo wa padà la wà, pàápàá lọ́nà ètò ẹ̀kọ́ - Ìjọba Kwara

Ijọba ipinlẹ Kwara labẹ iṣakoso Gomina AbdulRahman AbdulRazaq l'Ọjọru, Wẹside to kọja yii ti sọ pe oju ọna lati gba ogo wọn to ti sọnu lati ọdun pipẹ pada, paapaa lẹka eto ẹkọ lawọn wa. Akọwe ijọba, Ọjọgbọn Mamman Saba Jubril, to ṣoju gomina lo sọrọ yii nibi eto ti wọn ṣe lati fi da olukọ labẹ Teaching Service Commission (TESCOM).Ọjọgbọn Jubril sọ pe nnkan tawọn ba lọdun 2019 ko ṣee gbọ seti, nitori pe iwa 'ko kan mi' nijọba tẹlẹ n hu, bẹẹ si ni wọn tun ki ọrọ oṣelu bọ gbigba awọn olukọ sẹnu iṣẹ.O tẹsiwaju pe iwa imọtara-ẹni to n ba wọn kaakiri lo jẹ kí wọn maa sọ pe awọn ara Kwara ṣe aṣiṣe lati dibo le wọn danu lọdun 2019."Labẹ akoso wọn ni Kwara ṣe sọ ogo rẹ nu. Eto ẹkọ gidi parun labẹ akoso wọn. Eyi ku diẹ kaato."


Mi ò gbé àpótí ìbò gómìnà láti kọ́ ilé tàbí ra mọ́tò tuntun - AbdulRazaq

Gomina ipinlẹ Kwara, AbdulRahman AbdulRazaq lonii, Ọjọbọ, Tọside ti jẹ ko ye gbogbo awọn eeyan kaakiri agbaye, paapaa awọn ọmọ ati olugbe ipinlẹ naa wi pe oun ko gbe apoti ibo gomina lati kọ ile tuntun tabi ra mọto tuntun.AbdulRazaq sọ pe idi pataki toun fi gbe apoti lati jade du ipo gomina toun n ṣe lọwọ yii ni lati sin awọn araalu, koun si mu wọn kuro ninu okunkun bọ sinu imọlẹ ayeraye.Siwaju sii lo tun sọ pe oun wa pẹlu ọkan to mọ, toun si nigbagbọ ninu Ọlọhun wi pe oun ko ni ja awọn araalu kulẹ ninu ipinnu oun.


Ilé iṣẹ́ ológun bẹ̀rẹ̀ ìgbaniwọlé, wọ́n kéde ọjọ́ tí fọ́ọ̀mù yóò dópin

Ileeṣẹ ologun orilẹ ede Naijiria ti kede sita wi pe fọọmu igbaniwọle to kade lọjọ kẹwaa, oṣu kẹsan ọdun yii, yoo dopin lọjọ kẹrindinlọgbọn, oṣu kọkanla, ọdun yii.Ori ikanni ayelujara la gbọ pe gbogbo awọn to nífẹẹ lati darapọ mọ iṣẹ ologun yoo ti gba fọọmu naa lai laaguna jinna, nibẹ si ni wọn yoo ti forukọsilẹ.Ninu atẹjade ti akọwe agba nileeṣẹ Bureau of Cabinet and Special Service, Ọgbẹni Ọlanrewaju Saka fi sita lo ti jẹ ko di mimọ pe ọfẹ ni fọọmu naa lori ikanni ayelujara ti https://recruitment.army.mil.ng.O tẹsiwaju pe ori ikanni naa ni wọn yoo ti mu awọn ti ṣe ayẹwo fun gbogbo awọn to ba forukọsilẹ patapata, lati mọ awọn to yege ninu wọn, ko to di pe wọn kan si wọn lati wa ṣe idanrawo.Bẹẹ lo sọ pe awọn to ba fẹẹ gba fọọmu naa gbọdọ jẹ ọdọ ti wọn ko tii fẹ iyawo tabi ni ọkọ, ti wọn si gbọdọ jẹ ọmọ Naijiria, ti wọn si gbọdọ ni nọmba idanimọ ijọba apapọ ti a mọ si National Identify Number (NIN) ati nọmbda idanimọ banki, iyẹn Bank Verification Number (BVN). AWIKONKO gbọ pe awọn iwe ẹri bii WASSCE, GCE, NECO, NABTEB, ati City and Guild Certificate lawọn to ba fẹẹ gba fọọmu naa gbọdọ ni, gẹgẹ bi ohun amuyẹ, ati pe wọn ko gbọdọ ju ọdun mejidinlogun si mejilelogun ni wọn gbọdọ jẹ. Wọn tun fi kun un pe ọjọ kọkanlelọgbọ, oṣu kin-in-ni, ọdun 2022 ni idanrawo yoo bẹrẹ ni pẹrẹu.


Ìyá àtọmọ gún màmá arúgbó nígò pa l'Ógùn

Afi bi ẹfun lọrọ ri nigba iya ati ọmọ rẹ gun mama arugbo, ẹni ọgọta ọdun kan pa nilu Ojodu, ijọba ibilẹ Ifọ, ipinlẹ Ogun lọsẹ to kọja yii. Iyabọ Ọlashẹyinde lorukọ iya arugbo ti a gbọ pe Gowin Ogbeifu, ọmọ ọdun mẹtadinlogun ati mama rẹ, Mary Ogbeifu, ẹni ọdun marundinlogoji gun pa ladugbo Ọmọlara, Akoko Crescent to wa ni Yakoyo, Ojodu. AWIKONKO gbọ pe ṣe ni Godwin, ti wọn pe ni odi ati aditi, nitori ti ko gbọrọ, bẹẹ si ni ko le sọrọ lọ sile mama naa, ṣugbọn ti wọn sọ pe maa naa lee danu. Wọn ni kii ṣe akọkọ ree ti Godwin yoo maa lọ sile naa, ti wọn si ti kilọ fun un lọpọ igba wi pe ko yee wa sibẹ mọ. Bi wọn ṣe lee danu lo jẹ gba ile lọ, to si ṣalaye fun mama rẹ. Pẹlu ibinu ni wọn so pe Maru fi tẹle lọ sibẹ lati lọ beere idi ti wọn fi le ọmọ rẹ danu, to si sọ ọrọ naa di ariwo nla mọ iya arugbo ọhun lọwọ.


Wọn ni kii ṣe akọkọ ree ti Godwin yoo maa lọ sile naa, ti wọn si ti kilọ fun un lọpọ igba wi pe ko yee wa sibẹ mọ. Bi wọn ṣe lee danu lo jẹ gba ile lọ, to si ṣalaye fun mama rẹ. Pẹlu ibinu ni wọn so pe Maru fi tẹle lọ sibẹ lati lọ beere idi ti wọn fi le ọmọ rẹ danu, to si sọ ọrọ naa di ariwo nla mọ iya arugbo ọhun lọwọ. Nibi ti wọn ti n fa ọrọ naa lọwọ la gbọ pe Godwin ti fa afọku igo to mu dani yọ, to fi gun Iyabọ ni ọrun. Wọn ni ṣe ni mama naa ṣubu lulẹ, to si bẹrẹ sii jẹ irora nla, ko to di pe o gbabẹ sọda sọrun alakeji. Awọn ti iṣẹlẹ naa ṣoju wọn la gbọ pe wọn ko iya ati ọmọ naa lọ teṣan ọlọpaa nigba ti wọn ri nnkan to ṣẹlẹ yii.


Nibi ti wọn ti n fa ọrọ naa lọwọ la gbọ pe Godwin ti fa afọku igo to mu dani yọ, to fi gun Iyabọ ni ọrun. Wọn ni ṣe ni mama naa ṣubu lulẹ, to si bẹrẹ sii jẹ irora nla, ko to di pe o gbabẹ sọda sọrun alakeji. Awọn ti iṣẹlẹ naa ṣoju wọn la gbọ pe wọn ko iya ati ọmọ naa lọ teṣan ọlọpaa nigba ti wọn ri nnkan to ṣẹlẹ yii. Ni bayii, ọga ọlọpaa ipinlẹ Ogun, Lanre Bankọle ti paṣẹ pe ki wọn tare awọn mejeeji si ẹka ileeṣẹ wọn to n ṣe iwadii ọran lati tẹsiwaju iwadii, ki wọn si foju wọn ba ile-ẹjọ.


Ni bayii, ọga ọlọpaa ipinlẹ Ogun, Lanre Bankọle ti paṣẹ pe ki wọn tare awọn mejeeji si ẹka ileeṣẹ wọn to n ṣe iwadii ọran lati tẹsiwaju iwadii, ki wọn si foju wọn ba ile-ẹjọ.


Nítorí àì-lè bá obìnrin láṣepọ̀, ọmọ ọdún mẹ́tàdínlógúnjilelogun pokùnso sínú oko bàbá rẹ̀ ní Kwara

Ọrọ buruku toun tẹrin nigba ti wọn sọ pe gendekunrin, ọmọọdun mejilelogun kan, Idris Shuaib gbẹmi ara rẹ, nitori iṣoro ai-le ba obinrin laṣepọ lasiko to ba wu. AWIKONKO gbọ pe Ọjọbọ, Tọside niṣẹlẹ ọhun waye lagboole Ankara Wooro to wa lagbegbe Gwanara, nijọba ibilẹ Barutẹn, ipinlẹ Kwara. Lara awọn to fiṣẹlẹ yii to wa leti jẹ ko ye wa pe kii ṣe akọkọ ree ti Idris yoo ti maa gbiyanju lati gba ẹmi ara rẹ lori iṣoro to ni yii, ṣugbọn ti wọn sọ pe ori lo n ko o yọ lọwọ iku ojiji. Ọkan lara awọn ẹgbọn Idris to sọrọ sọ pe ṣe lo deede kuro nile laaarọn ọjọ naa, to si dagbere fun baba rẹ wi pe oun fẹẹ lọ sinu oko, iyẹn gẹgẹ bo ṣe maa n lọ, lai mọ pe o ni erongba buruku lọkan to fẹ lọ ṣe. Awọn to n kọja lọ ninu oko la gbọ pe wọn ṣakiyesi kinni kan to n mu jolonjolo lori igi kaṣu bi aago ẹlẹpọn, igba ti wọn sunmọ ibẹ ni wọn rii pe Idris lo ti gbẹmi ara rẹ sibẹ. Loju ẹsẹ ni wọn ti sare lọ fi to baba rẹ leti, ọrọ naa si di ohun apewaawo fun gbogbo awọn ara agbegbe ọhun.


Ọkan lara awọn ẹgbọn Idris to sọrọ sọ pe ṣe lo deede kuro nile laaarọn ọjọ naa, to si dagbere fun baba rẹ wi pe oun fẹẹ lọ sinu oko, iyẹn gẹgẹ bo ṣe maa n lọ, lai mọ pe o ni erongba buruku lọkan to fẹ lọ ṣe. Awọn to n kọja lọ ninu oko la gbọ pe wọn ṣakiyesi kinni kan to n mu jolonjolo lori igi kaṣu bi aago ẹlẹpọn, igba ti wọn sunmọ ibẹ ni wọn rii pe Idris lo ti gbẹmi ara rẹ sibẹ. Loju ẹsẹ ni wọn ti sare lọ fi to baba rẹ leti, ọrọ naa si di ohun apewaawo fun gbogbo awọn ara agbegbe ọhun. Wọn n i latibẹ ni baba Idris, Mala Muhammad Idris ti gba ileeṣẹ awọn Sifu Difẹnsi lọ lati fi to wọn leti, ti wọn lawọn yẹn lo pada wa gbe oku naa lọ si mọṣuari fun ayẹwo.


Wọn n i latibẹ ni baba Idris, Mala Muhammad Idris ti gba ileeṣẹ awọn Sifu Difẹnsi lọ lati fi to wọn leti, ti wọn lawọn yẹn lo pada wa gbe oku naa lọ si mọṣuari fun ayẹwo.


AbdulRazaq ṣàbẹ̀wò sìlú Ìgbàjà, ó bá kábíyèsí lálejò, bẹ́ẹ̀ ló tún wo àkànṣe iṣẹ́ tó n lọ lọ́wọ́

Ọjọ abẹwo nla l'Ọjọru, Wẹside to kọja jẹ fun ijọba ipinlẹ Kwara, iyẹn lori bi Gomina AbdulRahman AbdulRazaq ṣe ṣabẹwo sawọn ibi to ṣe gboogi ti akanṣe iṣẹ ti n lọ lọwọ, paapaa julọ aafin Kabiyesi. Ṣe ni ẹsẹ ko gbero rara nigba ti Gomina AbdulRazaaq wọ ilu ti wọn n pe ni Igbaja, nibi tawọn eeyan ti bẹrẹ sii fo fun ayọ wi pe gomina alaanu mẹkunnu ti de. Lara awọn ibi ti gomina AbdulRazaq kọkọ lọ ni Aafin Elese tilu Igbaja, Ọba Ahmẹd Awuni Babalọla Arepo kẹta, to wa nijọba ibilẹ Ifẹlodun. Lẹyin rẹ lo ṣẹṣẹ tẹsiwaju lati lọ yẹ ibi ti iṣẹ de duro ni ileeṣẹ omi igbalode ti wọn n kọ lọwọ, iyẹn Igbaja waterworks. Diẹ ree lara fọto abẹwo naa: Bo ṣe kuro nibẹ lo tun gba ọsibitu Cottage lọ lati wo bi nnkan ṣe n lọ si nibẹ, to bawọn to wa nibẹ sọrọ itunnu ti yoo fọkan wọn balẹ labẹ iṣakoso rẹ. Lẹyin eyi lo tun ṣabẹwo si ile-ẹkọ ti wọn ti n kọ nipa iṣegun oyinbo, iyẹn Kwara State College of Nursing to wa ni Oke-Ode, ijọba ibilẹ Ifẹlodun bakan naa.


Lẹyin rẹ lo ṣẹṣẹ tẹsiwaju lati lọ yẹ ibi ti iṣẹ de duro ni ileeṣẹ omi igbalode ti wọn n kọ lọwọ, iyẹn Igbaja waterworks. Diẹ ree lara fọto abẹwo naa: Bo ṣe kuro nibẹ lo tun gba ọsibitu Cottage lọ lati wo bi nnkan ṣe n lọ si nibẹ, to bawọn to wa nibẹ sọrọ itunnu ti yoo fọkan wọn balẹ labẹ iṣakoso rẹ. Lẹyin eyi lo tun ṣabẹwo si ile-ẹkọ ti wọn ti n kọ nipa iṣegun oyinbo, iyẹn Kwara State College of Nursing to wa ni Oke-Ode, ijọba ibilẹ Ifẹlodun bakan naa. Diẹ tun ree lara awọn fọto abẹwo naa fun igbadun yin.


Diẹ tun ree lara awọn fọto abẹwo naa fun igbadun yin.


Gbajumọ Babalawo meji to n ṣiṣẹ fawọn ọmọ Yahoo n'Ibadan ti ha sọwọ EFCC

Ọwọ ileeṣẹ to n gbogun ti iwa jibiti ati ajẹbanu lorilẹ-ede yii, Economic and Financial Crimes Commission (EFCC), ẹka tilu Ibadan, nipinlẹ Ọyọ ti tẹ awọn mẹrindinlọgbọn kan ti igbagbọ wa wi pe wọn lọwọ si iwa jibiti ori ayelujara ti ọpọ awọn eeyan mọ si Yahoo-Yahoo. Lara awọn mẹrindinlọgbọn yii la gbọ pe awọn gbajugbaja babalawo meji ti wọn n ṣiṣẹ fun wọn naa wa. Gẹgẹ bi Ọgbẹni Wilson Uwujaren, to jẹ agbẹnusọ fun ileeṣẹ EFCC ṣe ṣalaye lọjọ Ẹti, Furaide ana, o ni agbegbe Soka nilu Ibadan lọwọ ti tẹ pupọ ninu wọn. O ni agbegbe Soka ọhun lọwọ ti tẹ awọn babalawo meji naa pẹlu awọn mẹrinlelogun miran, eyi ti meji ninu wọn jẹ akẹkọọ fasiti Lead City.Uwujaren sọ pe bo tilẹ jẹ pe iwadii ṣi n lọ lọwọ, sibẹ, o ni pupọ wọn lo ti n jẹwọ fawọn wi pe iṣẹ naa lawọn fi n gbọ bukata aye wọn. Bẹẹ lo tun sọ pe mọto bọginni loriṣiriṣi, foonu olowo nla loriṣiriṣi, tẹlifiṣan, kọmputa alegbeeka ati geemu, atawọn nnkan miran ni wọn gba lọwọ wọn.


Ẹ wo ojú gbogbo àwọn ẹlẹ́wọ̀n tó sálọ lọ́gbà ẹ̀wọ̀n l'Ọ́yọ̀ọ́

Ileeṣẹ to n ri sọrọ abẹlẹ lorilẹ-ede yii, iyẹn Ministry of Interior ti gbe orukọ ati fọto gbogbo awọn ẹlẹwọn to na papa bora lakooko ikọlu awọn tọọgi si ọgba ẹwọn Ọyọ laipẹ yii jade.Ọjọ kejilelogun, oṣu yii ni ikọlu naa waye, nibi ti ọpọ ẹlẹwọn ti juba ehoro.Ileeṣẹ to n ri sọrọ abẹle wa rawọ ẹbẹ si awọn araalu lati tete fi to ileeṣẹ agbofinro leti, bi wọn ba kofiri eyikeyi ninu wọn.


Mi ò ṣẹ̀ṣẹ̀ maa fi orí òkú ṣètùtù fáwọn ọmọ Yahoo - Ismaila jẹ́wọ́

Ismaila Wasiu, ọkan lara awọn ọkunrin meji ti wọn ka ori oku ati awọn ẹya ara oku mọ lọwọ laipẹ yii nilu Ṣaki, Oke-Ogun nipinlẹ Ọyọ ti pada jẹwọ sita wi pe kii ṣe akọkọ ree toun yoo ma fi ori ati ẹya oku ṣetutu aje fawọn ọmọ Yahoo. Lakooko to n jẹwọ naa lo sọ pe ori gbigbẹ loun maa n lọ ra tẹlẹ lati maa fi ṣetutu, ko di pe oun tun dagbasoke lati maa lo ori tutu ai ẹya ara tutu, eyi ti yoo mu iṣẹ ya fun etutu aje ati ọla. Siwaju sii lo sọ pe oun loun tan ọrẹbinrin oun to n jẹ Mujidat, lati ilu Eko wa si ilu Ṣaki, pẹlu erongba lati lo ori rẹ ati ẹya ara rẹ fi ṣe etutu owo fawọn ọmọ Yahoo, eyi ti yoo mu iṣẹ ya ju ti tẹlẹ lọ. Wasiu, ọmọ ọdun mọkandinlọgbọn ati ọrẹ rẹ tọwọ jọ tẹ lakooko kan naa, Mutairu Shittu, ẹni ọdun marundinlogoji lọwọ palaba wọn segi ni nnkan bi aago meji aabọ, ọjọ Aje, Mọnde to kọja yii. A gbọ pe awọn ara agbegbe Ayekale to wa nilu Ṣaki ni wọn ta ileeṣẹ ọlọpaa lolobo wi pe awọn kofiri awọn kan pẹlu ori ati ẹya ara oku, ti wọn si lawọn ọlọpaa sare lọ sibẹ lati lọ mọ otitọ.


Ìjọba Kwara àti ilé-iṣẹ́ TVS ṣì n tẹ̀síwájú láti ṣe ìrànwọ́ fáwọn oní Kẹ̀kẹ́ Márúwá

Lati tubọ daabo boẹmi ati dukia awọn araalu, ijọba ipinlẹ Kwara ati ileeṣẹ TVS to n ṣe Kẹkẹ Maruwa ati Ọkada ti sọ pe awọn ko nii dawọ duro lati maa ṣe atunṣe to ba yẹ lawọn Kẹkẹ Maruwa ọgọrun-un ti wọn gbe sita fawọn araalu laipẹ yii.AWIKONKO gbọ pe latigba ti wọn gbe awọn Kẹkẹ naa fawọn ti yoo maa wa wọn nijọba ipinlẹ Kwara ti sọ pe awọn ayẹwo ati atunṣe to ba yẹ gbọdọ waye lori Maruwa kọọkan, lati din ijamba oju popona ku. Bi ayẹwo ati atunṣe naa ṣe n tẹsiwaju, diẹ ree lara awọn iṣẹ to n lọ lọwọ.


Wọ́n ti ju Dọlápọ̀ sẹ́wọ̀n oṣù mẹ́sàn-án l'Abẹ́òkúta o, ẹ̀sun jìbìtì ni wọ́n fi kàn án

Ile-ẹjọ giga to wa nilu Abẹokuta, ipinlẹ Ogun l'ogunjọ, oṣu yii ti ju gendekunrin kan, Musiliu Sọdiq Dọlapọ sẹwọn oṣu mẹsan-an pẹlu iṣẹ aṣekara lori ẹsun jibiti ori ayelujara ti a mọ si Yahoo-Yahoo ti ajọ to n gbogun ti iwa jibiti ati ajébanu lorilẹ-ede yii, iyẹn EFCC fi kan an. Orukọ oyinbo ilẹ Amẹrika kan ti wọn pe ni Wilson Janet la gbọ pe Dọlapọ fi n lu awọn eeyan ni jibiti lori ikanni ayelujara ko to di pe aṣiri rẹ tu sita, ti ọwọ si tẹ ẹ. AWIKONKO gbọ pe, yatọ si Musiliu ti wọn ju sẹwọn oṣu mẹsan-an yii, ile-ẹjọ naa tun ju Ọlawuyi Ọlanrewaju Ridwan sẹwọn oṣu mẹsan-an bakan naa lori ẹsun jibiti kan ṣoṣo yii. Ẹsun ti wọn ka sawọn mejeeji lẹsẹ nile-ẹjọ giga ilu Abẹokuta ni pe wọn fi ọgbọn jibiti gbowo lọwọ oyinbo lori ayelujara, wọn pe ara wọn lohun ti wọn ko jẹ, eyi si lodi sofin to de ihuwasi ẹni lori ayelujara. Nigba to n gbe idajọ kalẹ, Onidajọ Joyce Abdulmalik, paṣẹ pe kawọn ọmọde meji yii lọọ lo oṣu mẹsan-an mẹsan-an lẹwọn lai si aaye owo itanran, bẹẹ ni ki wọn da owo ti wọn fi jibiti gba naa pada. Siwaju sii, ni ti Musiliu, owo to din ni irinwo dọla (340 USD) ni Adajọ paṣẹ pe o gbọdọ da pada sọdọ ẹni to lu ni jibiti ọhun, bẹẹ ni ko si da foonu iphone 11 pro max kan to wa lọwọ ẹ pẹlu Itel kan pada funjọba Naijiria. O paṣẹ pe ki  Ọlawuyi da irinwo dọla (400USD) pada sapo ẹni toun naa lu ni jibiti.


Nigba to n gbe idajọ kalẹ, Onidajọ Joyce Abdulmalik, paṣẹ pe kawọn ọmọde meji yii lọọ lo oṣu mẹsan-an mẹsan-an lẹwọn lai si aaye owo itanran, bẹẹ ni ki wọn da owo ti wọn fi jibiti gba naa pada. Siwaju sii, ni ti Musiliu, owo to din ni irinwo dọla (340 USD) ni Adajọ paṣẹ pe o gbọdọ da pada sọdọ ẹni to lu ni jibiti ọhun, bẹẹ ni ko si da foonu iphone 11 pro max kan to wa lọwọ ẹ pẹlu Itel kan pada funjọba Naijiria. O paṣẹ pe ki  Ọlawuyi da irinwo dọla (400USD) pada sapo ẹni toun naa lu ni jibiti. Bẹẹ naa ni yoo si tun da foonu iphone 11 to wa lọwọ tiẹ naa pada fun ijọba Naijiria, pẹlu ẹrọ gbohun-ghohun Bluetooth kan.


Bẹẹ naa ni yoo si tun da foonu iphone 11 to wa lọwọ tiẹ naa pada fun ijọba Naijiria, pẹlu ẹrọ gbohun-ghohun Bluetooth kan.


Lẹyìn oṣù kan tó pòórá l'Ámẹ́ríkà, wọ́n bá òku Faruq, ọmọ Nàìjíríà nínú mọ́tò

Awọn ọlọpaa ilẹ Amẹrika ti ṣawari oku ọmọ orilẹ-ede Naijiria, ọmọ ọdun mejilelogun kan, Faruq Osilalu, ninu mọto rẹ, lẹyin oṣu kan ti wọn ti n wa a. Oṣu kẹsan to kọja la gbọ pe Faruq jade kuro nile, ti ko si pada sile mọ. Latigba naa la gbọ pe wọn ti n wa a, ti ko si sẹni to le sọ pato ibi to lọ. Lẹyin ti iyawo rẹ, Alayna Singleton ko tete rii, lo ba gba teṣa ọlọpaa lọ lati fi to wọn leti, iyẹn lọjọ kẹtadinlọgbọn. Si iyalẹnu lẹyin ọjọ keji, a gbọ pe wọn kofiri mọto Faruq ni North Avenue to wa nilu Baltimore. Iwadii kikun ti bẹrẹ lori iku to pa Faruq, paapaa bi iyawo rẹ ṣe sọ pe baba gidi to n toju oun ati ọmọ ti wọn bi loṣu kẹrin ọdun yii ni.


Wọ́n bá òkú òṣìṣẹ́ aṣọ́bodè tí wọ́n jígbé lórí omi l'Ógùn

Ileeṣẹ aṣọbode orilẹ-ede yii ti sọ pe awọn ti ṣawari oku ọkan lara awọn oṣiṣẹ wọn ti wọn jigbe lọjọ Iṣẹgun, Tuside, ọsẹ yii lori omi kan nijọba ibilẹ Guusu Yewa, ipinlẹ Ogun. Ori odo kan to wa nitosi abule Fagbohun la gbọ pe wọn ti ṣawari oku oṣiṣẹ aṣọbode naa ti wọn lawọn onifayawọ jigbe. Nigba to n fidi iṣẹlẹ naa mulẹ, ọga aṣọbode ti Federal Operations Unit (FOU), Zone A, to wa ni Ikeja, l'Ekoo, Hussein Kẹhinde Ejibunu, sọ pe ọwọ to le lawọn yoo maa fi mu ọrọ awọn onifayawọ lakooko yii, ati pe ṣe ni wọn yoo maa doju ibọn kọ wọn ni gbogbo igba ti wọn ba ti fẹẹ kogun ja wọn.


APGA, PDP pàdánù ẹgbẹ̀rún mẹ́rin ọmọ ẹgbẹ́ òṣèlú wọn sọ́wọ́ APC l'Abùjá

Ko din ni ẹgbẹrun mẹrin ọmọ ẹgbẹ oṣelu Peoples Democratic Party, PDP ati All Progressive Grand Alliance, APGA ti wọn ti yawọ inu ẹgbẹ oṣelu All Progressives Congress, APC bayii, gẹgẹ bi a ṣe gbọ.Ẹgbẹ oṣelu APC ti ẹkun Kwali, to wa nilu Abuja la gbọ pe awọn eeyan naa wọLonii ni minisita f'ọrọ ipinlẹ ni FCT, Ọmọwe Ramatu Aliyu, lo sọ eyi di mimọ lonii, ọjọ Aiku, Sannde lati ọwọ amugbalẹgbẹ rẹ lori ọrọ iroyin, Ọgbẹni Austine Elemue.Nigba to n gba awọn yo ṣẹṣẹ darapọ naa wọle sinu ẹgbẹ APC, Aliyu fọkan wọn balẹ lori otitọ ati awijare, to si n pe awọn ti ko tii darapọ lati tete maa bọ ki asiko too lọ.O wa gba wọn lamọran lati lo agbara ti wọn ni ninu oṣelu lati jẹ ki APC jawe olubori lọdun 2022 ati awọn ọdun ti yoo tẹle e.


Àpẹẹrẹ rere lèyí wí pé PDP yóò gba ìjọba kúrò lọ́wọ́ àwọn ajẹnirun lọ́dun 2023 - Olóyè Adérìnókùn

Ọkan pataki lara awọn alẹnulọrọ ninu ẹgbẹ oṣelu Peoples Democratic Party, PDP nipinlẹ Ogun, Oloye Olumide Aderinokun ti sọ pe ipade gbogboogbo ẹgbẹ wọn to waye kaakiri orilẹ-ede Naijiria ti fi àpẹẹrẹ rere lelẹ wi pe ẹgbẹ naa yoo gba ijọba pada lọdun 2023.Aderinokun, ẹni to jẹ Akinruyiwa tilu Owu-Abẹokuta lo sọrọ idaniloju naa lonii ọjọ Aiku, Sannde, to si ni gbogbo eto lo ti fẹẹ pari fun idibo apapọ ọdun 2023.O ni irin ajo lati gba orilẹ-ede Naijiria kuro lọwọ awọn to n waa lọ si oko iparun lọdun 2023 ti bẹrẹ fun ẹgbẹ PDP, to si lawọn yoo tubọ tẹra mọ iṣẹ lati ja ajaye.Aderinokun tẹsiwaju pe bi ipade gbogboogbo wọn ṣe waye, ti awọn oloye tuntun dide lati tukọ ẹgbẹ naa, ti fi han daju pe ko si wahala mọ ninu ẹgbẹ oṣelu PDP, bi ko ṣe pe iṣọkan ti pada jọba.Awọn oloye ẹgbẹ mọkanlelogun ni wọn fẹẹ ṣakoso ẹgbẹ naa bayii, eyi ti mẹta ninu awọn to gbe apoti ti yege idibo, ti awọn mejidinlogun yooku si wọle lai ni alatako kankan.


Adédoyin, alukoro VGN káàkiri Nàìjíríà kọ̀wé fiṣẹ́ sílẹ̀ lójijì, ó ṣàlàyé ìdí tó fi gbé ìgbésẹ̀ náà

Alukoro ẹgbẹ ojulalakanfinṣọri lorilẹ-ede yii, iyẹn Vigilante Group of Nigeria, VGN, Ọgbẹni Nureni Olanrewaju Adedoyin ti kọwe fipo rẹ silẹ lojiji, eyi to n ya pupọ awọn eeyan lẹnu titi di asiko ti a ṣakojọpọ iroyin yii tan. Ọjọ karundinlọgbọn, oṣu kẹwaa, ọdun yii la gbọ pe Adedoyin kọwe fipo rẹ silẹ, to si ni kii ṣe pe oun kuro ninu ẹgbẹ eleto aabo naa patapata. Ninu iwe ti ọkunrin naa to ti figba kan ri jẹ ọga agba VGN nipinlẹ Ogun kọ lati fipo rẹ silẹ, eyi to tẹ AWIKONKO lọwọ lana, ọjọ Aje, Mọnde, o ṣalaye pe ipo toun di mu gẹgẹ bi alukoro ko si ninu iwe ofin VGN. Adedoyin tẹsiwaju pe boun tilẹ jẹ pe pẹlu idunnu ati ayọ loun fi gba ipo alukoro, iyẹn Public Relations Officer, PRO nigba naa, ṣugbọn toun ko tete ṣe akiyesi rẹ. O nigba toun tun pada gbe iwe ofin naa yẹwo daadaa, loun ṣakiyesi pe ipo to farapẹ ipo to wa ninu iwe ofin ti wọn fi da VGN silẹ kii ṣe alukoro, bi ko ṣe akọwe iroyin, iyẹn Publicity Secretary. Bakan naa lo dupẹ lọwọ ọga agba ẹgbẹ VGN, Usman Muhammad Jahun fun igbagbọ to ni ninu ẹ lati di ipo naa mu, to si gba gbogbo awọn adari ẹgbẹ naa lamọran lati tun agbeyẹwo iwe ofin naa ṣe lati le faaye silẹ fun ipo alukoro.


Nítorí ìyanṣẹ́lódì tí wọ́n fẹ́ẹ́ lọ, ìjọba Kwara rawọ́ ẹ̀bẹ̀ sáwọn dókítà

Bi awọn oniṣegun oyinbo, iyẹn dọkita nipinlẹ Kwara ṣe kede sita pe awọn yoo bẹrẹ iyanṣẹlodi ikilọ ọlọjọ meje, pẹlu erongba lati jẹ ki ijọba ṣe ohun tawọn n fẹ fun wọn, ijọba ipinlẹ Kwara labẹ Gomina AbdulRahman AbdulRazaq ti rawọ ẹbẹ wi pe atunṣe yoo wa lori ohun ti wọn fẹ. Ninu atẹjade ti akọwe agba lẹka eto ilera, Dọkita Abubakar O. Ayinla gbe sita lọjọ Aje, Mọnde, ana lo ti n bẹbẹ pe ki awọn dọkita naa tun ero wọn pa lori iyanṣẹlodi ti wọn fẹẹ bẹrẹ lojiji, ki wọn si wo gbogbo awọn iṣẹ idagbasoke ti ijọba ti ṣe, paapaa lẹka eto ilera. O ni ọrọ araalu, paapaa awọn oṣiṣẹ ijọba lo jẹ ijọba Kwara logun julọ, eyi ti wọn fi n ṣe gbogbo ohun to yẹ lati rii daju pe wọn jẹ mudunmudun eto ijọba awaarawa. Ninu atẹjade naa lo ti sọ pe pẹlu bi ijọba ṣe dawọ le iṣẹ to pọ to, sibẹ, wọn tun ṣi ṣe ida aadọrin ohun ti wọn n fẹ fawọn osiṣẹ eto ilera, eyi ti ko yọ gbogbo awọn nnkan to le mu idagbasoke ba ẹka eto ilera kuro.Siwaju sii lo sọ pe, bo tilẹ jẹ pe awọn ko le da ẹgbẹ awọn oṣiṣẹ lọwọ kọ lati beere fun ẹtọ wọn labẹ ofin, sibẹ, o ni ki wọn ṣagbeyẹwo gbogbo iṣẹ idagbasoke ti ijọba ti ṣe lẹka eto ilera.


Ẹ tọwọ́ àwọn ọmọ yín bọ aṣọ o, ẹ̀wọ̀n kìí ṣe erémọdé - RRS pariwo síta fáwọn òbí àti alágbàtọ́

Ileeṣẹ eleto aabo pajawiri, Rapid Response Squad, RRS nipinlẹ Eko ti gba awọn obi ati alagbato lamọran lati kilọ fawọn ọmọ wọn, tabi ki wọn tọwọ wọn bọ aṣọ lori iwa ọdaran ti wọn n hulojoojumọ. Wọn ni bawọn ọmọde ati ọdọ ṣe n uwa ọdaran lakooko yii n kọ awọn lominu pupọ, eyi ti wọn sọ pe atunṣe gbọdọ wa si. Ninu atẹjade ti RRS gbe jade laipẹ yii, eyi ti ẹda rẹ tẹ AWIKONKO lọwọ ni wọn ti sọ pe awọn ti ọwọ n tẹ lori iwa ọdaran lakooko yii ni ọjọ ori wọn ko ju ọdun meedogun si mẹtadinlọgbọn lọ, to si ni ogbologbo adigunjalẹ ni wọn. Lara awọn iṣẹ to ni wọn n ṣe ni jija foonu gba, jija baagi ati pọọsi gba, jija mọto gba, yiyọ owo lapo awọn eeyan laimọ, lilu jibiti, gbigbe oogun oloro ati bẹẹbẹẹlọ.Wọn ni ẹwọn ọsu mẹrin, mẹfa, mẹsan-an ati bẹẹbẹẹlọ kii ṣe kekere, to si le din ọjọ iwaju awọn tọwọ n tẹ naa ku. Diẹ ree lara awọn tọwọ tun ṣẹṣẹ tẹ lori iwa ọdaran ti wọn n sọ.


Ayé ò, wọ́n jí Ìmáàmù àgbà àti ọmọ rẹ̀ méjì gbé l'Abùjá

Iroyin to tẹ AWIKONKO lọwọ ti sọ pe awọn agbebọn kan ti ji gbajumọ Imaamu agba nilu Abuja ati ọmọ rẹ gbe salọ, ti ko si tii sẹni to le sọ pato ibi ti wọn gbe wọn lọ, titi di asiko ti a pari akojọpọ iroyin yii. Abdullahi Abubakar Gbedako, loukọ Imaamu agba naa ni mọṣalaṣi Yangoji to wa l'Abuja. Lara ohun ti a gbọ ni pe ṣe ni awọn agbebọn naa yawọ ile Imaamu yii, ti wọn si ji oun ati awọn ọmọ rẹ meji, Aliyu Usman Abubakar, ọmọ ọdun mejilelogun ati Ibrahim Abubakar, toun jẹ ọmọ ọdun mọkanla gbe salọ. Nnkan bi aago mọkanla aabọ alẹ, ọjọ Ẹti, Furaidee, ọsẹ to kọja yii la gbọ pe awọn ajinigbe naa gbe mọto nla meji wọ adugbo ọhun, ti wọn si fo fẹnsi wọle sinu ọgba ile naa. Ṣe ni iro ibọn n pe ara wọn ran niṣẹ lakooko ikọlu naa.Ni bayii, AWIKONKO gbọ pe miliọnu mẹwaa naira lawọn ajinigbe naa n beere lati fi tu awọn eeyan naa silẹ, bẹẹ si ni agbẹnusọ ileeṣẹ ọlọpaa Abuja, Josephine Adeh, fidi rẹ mulẹ. O lawọn ti bẹrẹ iwadii wọn lati rii pe wọn rọwọ to awọn ọdaran naa, ti wọn si gba awọn ti wọn jigbe gba kuro lọwọ wọn lai farapa.


Ǹńkan ṣe! Wọ́n fẹ̀sun jìbìtì kan Obi Cubana, àhámọ́ EFCC ló wà láti àná

Titi di asiko ti a ṣakojọpọ iroyin yii tan ni gbajugbaja olowo nni, Obinna Iyiegbu, ẹni tọpọ awọn ololufẹ rẹ mọ si Obi Cubana ṣi wa lahamọ awọn ajọ to n gbogun ti iwa jibiti ati ajẹbanu, Economic and Financial Crimes Commission (EFCC) nilu Abuja. Aago mejila, ọsan ana, ọjọ Aje, Mọnde la gbọ pe Obi Cubana de ileeṣẹ EFCC to wa lagbegbe Jabi, nilu Abuja, nibi ti wọn ti n fọrọ wa a lẹnu wo lasan ni. Lati oṣu keje, ọdun yii la gbọ pe awọn EFCC ti n foju sọna lati ranṣẹ pe Obi Cubana, iyẹn lẹyin to ṣe oku mama rẹ, nibi ti wọn ti ba owo ninu jẹ. EFCC lawọn fẹ ko wa a ṣalaye ibi to ti ri aduru owo to na lọjọ ayẹyẹ oku mama rẹ, gẹgẹ ba a ṣe gbọ. Wilson Uwujaren, to jẹ agbẹnusọ fun ajọ EFCC, sọ pe oun ko si lẹnu iṣẹ nigba ti Obi Cubana de ọdọ wọn, to si loun ko le sọrọ lori rẹ. O ni lẹyin iwadii, loun yoo to ṣẹṣẹ sọrọ sita.


Ọmọ gidi ni Davido, ìtẹríba rẹ̀ kò láfiwé - Ayéfẹ́lẹ́

Gbajugba olorin igbagbọ nni, Ọmọwe Ọlayinka Ayefẹlẹ ti ṣapejuwe ilu mọn-ọn-ka olorin takasufe nni, David Adeleke ti ọpọ awọn eeyan mọ si Davido gẹgẹ bi ẹni to ni itẹriba ati ibọwọfagba.Ayefẹlẹ lo sọrọ yii lori ikanni ayelujara ti fesibuuku rẹ lanaa, ọjọ Iṣẹgun, Tuside, to si loun nifẹẹ gidigidi.Oludasilẹ ileeṣẹ redio Fresh FM Nigeria naa sọ pe oun wa agbegbe kan, nibẹ ni Davido ti ri oun lati ọọkan, to si sare wa ba oun lati ki oun.O ni kii ṣe pe oun ri Davido tẹlẹ, ṣugbọn bo ṣe ri oun, lo ti sare wa, to si n pariwo 'dadi mi'.Ayefẹlẹ wa sọ pe iwa ti Davido wu naa tun jẹ koun nifẹẹ re sii kọja ti tẹlẹ, nitori pe o yatọ si wọn.


Àwa kò lè gbójúfo àwọn ilé-ẹ̀kọ́ àti ilé ìwòsàn tó ti dẹnukọlẹ̀ láti kọ́ tuntun, gbogbo ẹ̀ la máa ṣe - AbdulRazaq

Gomina AbdulRahman AbdulRazaq tipinlẹ Kwara ti sọ ọ sita gbangba wi pe ko dara lati maa pa awọn ile ẹkọ tabi ile iwosan to ti dẹnukọlẹ ti, ki wọn too kọ tuntun, nitori pe ko dara fun ijọba gidi to mọ ohun to n ṣe. AbdulRazaq sọ pe ohun to bojumu ni lati maa ṣe ohun tawọn araalu n fẹ nipa ṣiṣe atunṣe awọn ibi to ti dẹnukọlẹ patapata, nigba ti wọn ba tun n kọ tuntun, fun igbayegbadun araalu. Ọjọ Aje, Mọnde to kọja yii ni Gomina AbdulRazaq sọrọ naa jade, to si sọ pe lara awọn ipinnu oun ni lati maa ronu kan oun to ba ṣe pataki si awọn araalu, ati awọn nnkan to le jẹ ki araalu jẹ mudunmudun eto oṣelu awaarawa.Siwaju sii lo tẹnu mọ ọn wi pe ohun to ba yẹ lo yẹ ki ijọba gbajumọ bii eto ẹkọ to peye, eto ilera to jọju, ati awọn ẹtọ ti ko ni ẹlẹyamẹya ninu. Ninu ọrọ rẹ, o sọ pe awọn alatako awọn ti n pariwo tipẹ wi pe awọn ko ri iṣẹ tawọn n ṣe, ti wọn ko si ri ipa rere ti wọn fẹẹ fi lelẹ. O ni ijọba kii ṣe nipa awọn ipa ti wọn fẹẹ fi lelẹ, bi ko ṣe lati ṣatunṣe awọn ohun to ti wa nilẹ tẹlẹ, ko si wa bo ṣe yẹ ko wa. "Ọna kan ṣoṣo ti a le fi ṣe ojuṣe wa ni lati tun ileewe ati ọsibitu ṣe, ko si wa nipo to yẹ.


Ninu ọrọ rẹ, o sọ pe awọn alatako awọn ti n pariwo tipẹ wi pe awọn ko ri iṣẹ tawọn n ṣe, ti wọn ko si ri ipa rere ti wọn fẹẹ fi lelẹ. O ni ijọba kii ṣe nipa awọn ipa ti wọn fẹẹ fi lelẹ, bi ko ṣe lati ṣatunṣe awọn ohun to ti wa nilẹ tẹlẹ, ko si wa bo ṣe yẹ ko wa. "Ọna kan ṣoṣo ti a le fi ṣe ojuṣe wa ni lati tun ileewe ati ọsibitu ṣe, ko si wa nipo to yẹ. Awọn eeyan mọ pe ipo ti a ba ilu yii ko ba oju mu to rara, eyi ti awọn olori wọn ti ba awọn banki jẹ gidi, ti ko si jẹ ki ilu lọ siwaju." O wa jẹ ko di mimọ pe gbogbo ohun to ba nilo atunṣe lawọn yoo ṣe, dipo ki wọn kan maa dawọ le iṣẹ ti ko nitunmọ, nitori pe irọrun araalu lo jẹ wọn logun julo.


Awọn eeyan mọ pe ipo ti a ba ilu yii ko ba oju mu to rara, eyi ti awọn olori wọn ti ba awọn banki jẹ gidi, ti ko si jẹ ki ilu lọ siwaju." O wa jẹ ko di mimọ pe gbogbo ohun to ba nilo atunṣe lawọn yoo ṣe, dipo ki wọn kan maa dawọ le iṣẹ ti ko nitunmọ, nitori pe irọrun araalu lo jẹ wọn logun julo.


Haaaa! Àwọn agbébọn kọlu ilé Ọ̀jọ̀gbọ́n Bánjí Akíntóyè, wọ́n fẹ́ẹ́ pa á dànù ni

Iroyin to tẹ wa lọwọ ti fi ye wa pe awọn agbebọn kan tẹnikẹni ko tii mọ ti yawọ ile agba ilẹ Yoruba nni, Ọjọgbọn Banji Akintoye, iyẹn olori ẹgbẹ Ilana Ọmọ Oodua to wa nilu Ado-Ekiti, ipinlẹ Ekiti. Ọjọ Abamẹta, Satide, ọsẹ to kọja yii la gbọ pe awọn agbebọn naa yawọ ile Ọjọgbọn Akintoye.AWIKONKO gbọ pe ori aga to wa lẹnu ọna abawọle sinu ọgba ile naa la gbọ pe awọn agbebọn naa gun, ti wọn fi dabọn bolẹ, sinu ọgba ile ọhun.Lara awọn to fi iṣẹlẹ naa to wa leti sọ pe baba naa ni wọn wa wa, ṣugbọn ti ko si nile lakooko naa. Lẹyin ikọlu ọhun, wọn ni ọta ibọn ti wọn ri ṣa ninu ọgba naa jọ ti ibọn Ak-47. Bẹẹ la gbọ pe iwadii awọn ọlọpaa ti bẹrẹ lati mọ otitọ.


Ọpẹ́ o! Ẹgbẹ̀rún lọ́nà ọgbọ̀n aráàlú tún jẹ ànfààní Owó Ìṣòwò tuntun ní Kwara

Lonii, Ọjọru, Wẹside, ọjọ kẹta, oṣu kọkanla ni idunnu tun ṣubu lu ayọ awọn ọmọ ati olugbe ipinlẹ Kwara lori bi awọn ti ko din ni ẹgbẹrun lọna ọgbọn tun ṣe jẹ anfaani ẹyawo ọfẹ ti wọn pe ni Owo Iṣowo. Ẹyawo naa la gbọ pe ko ni ele kankan lori, pẹlu erongba lati jẹ ki eto ọrọ aje ipinlẹ naa dagbasoke, ki iṣẹ ati oṣi si le dinku lawujọ ipinlẹ naa.Nigba to n sọrọ, Gomina AbdulRahman AbdulRazaq sọ pe eto tawọn gbe kalẹ yii, awọn ti ko din ni ẹgbẹrun lọna ọgọta ni wọn ti jẹ anfaani naa laaarin ọdun to kọja si ọdun yii.O jẹ ko di mimọ pe pupọ awọn to ti jẹ anfaani eto ẹyawo Owo Iṣowo ati Owo Arugbo to wa nita naa ti ko ni ele ninu yii ni wọn jẹ ida aadọrun-un. O ni fun idagbasoke eto ọrọ aje ati iranlọwọ fawọn arugbo ni wọn ṣe gbe eto na kalẹ, ati paapaa lati din iṣẹ ati oṣi ku lawujọ.


Nítorí ọgọ́rùn-ún náírà, ọlọ́pàá gún awakọ̀ Kẹ̀kẹ́ Márúwá pa l'Ékòó

Bo tilẹ jẹ pe titi di asiko ti a ṣakojọpọ iroyin yii tan ni ileeṣẹ ọlọpaa ipinlẹ Eko ki tii sọrọ lori iṣẹlẹ naa, sibẹ, ibanujẹ niṣẹlẹ ọhun n jẹ fawọn ara agbegbe Ile-Iwe to wa ni Abule-Egba, ipinlẹ Eko, iyẹn lori bi wọn ṣe ni ọlọpaa kan gun oni Kẹkẹ Maruwa pa. AWIKONKO gbọ pe ko si nnkan meji to jẹ ki ọlọpaa naa ti wọn pe orukọ rẹ ni Olu ṣe gun oni Kẹkẹ Maruwa naa ti wọn pe ni Ibrahim, ẹni tọpọ awọn eeyan mọ si Elẹyẹle pa, bi ko ṣe ti owo riba, ọgọrun-un naira ti wọn lo kọ lati fun un. Gẹgẹ bi awọn to fi iṣelẹ naa to AWIKONKO leti ṣe ṣalaye, wọn ni kii ṣe akọkọ ree tawọn ọlọpaa to wa lagbegbe naa yoo maa gba owo lọwọ awọn ọlọkada atawọn oni Kẹkẹ Maruwa ti wọn n kọja, to si ti di iṣe wọn. Wọn ni akoko ti Elẹyẹle n kọja lọ ni ọlọpaa naa daa duro lati beere owo lọwọ ẹ, ti wọn si niyẹn loun ko lowo lọwọ, ati pe oun ṣẹṣẹ jade ni. Gbogbo akitiyan ti wọn ni ẹni to wa Maruwa naa ṣe lati ṣalaye wi pe ko tii sowo lọwọ oun, ni wọn lo bọ si ẹyin eti ọlọpaa naa, ti wọn ni ṣe lo gba a si ibinu. Lojiji la gbọ pe ọlọpaa naa fa irin kan yọ, to si fi gun oni Kẹkẹ Maruwa naa ni aya, loju ẹsẹ ni ẹjẹ ti bẹrẹ sii da lara rẹ. Ki oloju to o ṣẹ ẹ, wọn ni ọlọpaa naa ti juba ehoro, ki awọn ara agbegbe naa ma ba a dana iya fun un.


Gbogbo akitiyan ti wọn ni ẹni to wa Maruwa naa ṣe lati ṣalaye wi pe ko tii sowo lọwọ oun, ni wọn lo bọ si ẹyin eti ọlọpaa naa, ti wọn ni ṣe lo gba a si ibinu. Lojiji la gbọ pe ọlọpaa naa fa irin kan yọ, to si fi gun oni Kẹkẹ Maruwa naa ni aya, loju ẹsẹ ni ẹjẹ ti bẹrẹ sii da lara rẹ. Ki oloju to o ṣẹ ẹ, wọn ni ọlọpaa naa ti juba ehoro, ki awọn ara agbegbe naa ma ba a dana iya fun un. Wọn ni kawọn eeyan to mọ ohun to ṣẹlẹ, Elẹyẹle ti gba ekuru jẹ lọwọ ẹbọra, to si ti ku, to si jẹ pe fun bi wakati kan si meji ni oku rẹ fi wa nilẹ ko to di pe wọn gbe e lọ si mọṣuari. Bo tilẹ jẹ pe DPO ọlọpaa ti ẹkun Meiran, Toyọsi Ṣokunbi kọ lati sọrọ lori iṣẹlẹ naa, ṣugbọn ti Alukoro ileeṣẹ ọlọpaa ipinlẹ Eko, Ogbẹni Adekunle Ajiṣebutu fidi iṣẹlẹ ọhun mulẹ, to si ni iwadii ti n lọ lọwọ lori ẹ. Ju gbogbo rẹ lọ, inu awọn ara agbegbe yii ko dun rara si iwa ti wọn ni ọlọpaa naa wu, ti wọn si n beere pe afi ki ileeṣẹ ọlọpaa foju rẹ ba ile ẹjọ, ko si gba idajọ to tọ si i. Wọn n bẹbẹ pe ki ileeṣẹ ọlọpaa ma ṣe dọwọ bo iṣẹlẹ naa mọlẹ, i wọn si gbe igbesẹ to tọ lori ẹ ni kiakia.


Wọn ni kawọn eeyan to mọ ohun to ṣẹlẹ, Elẹyẹle ti gba ekuru jẹ lọwọ ẹbọra, to si ti ku, to si jẹ pe fun bi wakati kan si meji ni oku rẹ fi wa nilẹ ko to di pe wọn gbe e lọ si mọṣuari. Bo tilẹ jẹ pe DPO ọlọpaa ti ẹkun Meiran, Toyọsi Ṣokunbi kọ lati sọrọ lori iṣẹlẹ naa, ṣugbọn ti Alukoro ileeṣẹ ọlọpaa ipinlẹ Eko, Ogbẹni Adekunle Ajiṣebutu fidi iṣẹlẹ ọhun mulẹ, to si ni iwadii ti n lọ lọwọ lori ẹ. Ju gbogbo rẹ lọ, inu awọn ara agbegbe yii ko dun rara si iwa ti wọn ni ọlọpaa naa wu, ti wọn si n beere pe afi ki ileeṣẹ ọlọpaa foju rẹ ba ile ẹjọ, ko si gba idajọ to tọ si i. Wọn n bẹbẹ pe ki ileeṣẹ ọlọpaa ma ṣe dọwọ bo iṣẹlẹ naa mọlẹ, i wọn si gbe igbesẹ to tọ lori ẹ ni kiakia.


Ó ku díẹ̀ kí arẹwà ọlọ́mọge ṣe ìgbéyàwó ló bá kàgbákò ikú òjijì sínú ilé alájà mọ́kànlélógún tó wó lulẹ̀ l'Ékòó

Lara awọn iwadii to n lọ lọwọ lori ile alaja mọkanlelogun to wo lulẹ l'Ekoo lojiji ti fidi rẹ mulẹ wi pe ọdọmọbinrin, ọmọ ọdun mẹrindinlọgbọn kan, Onyinye Enekwe, naa wa lara awọn to ba iṣẹlẹ ọhun lọ. AWIKONKO gbọ pe oṣu kejila, ọdun yii ni Onyinye fẹẹ ṣe igbeyawo pẹlu ololufẹ rẹ, ti ipalẹmọ si ti fẹẹ pari, koda, wọn ti file po ọti, ti wọn ti fi ọna roka lori ọjọ naa. Ṣugbọn to jẹ pe ọjọ Aje, Mọnde, ọsẹ yii, ọjọ kin-in-ni, oṣu kọkanla lo gba ekuru jẹ lọwọ ẹbọra nibi ijamba naa. Ko tii ju ọsẹ meji lọ ti wọn sọ pe Onyinye bẹrẹ iṣẹ gẹgẹ bi amugbalẹgbẹ nileeṣẹ naa, toun naa pẹlu bawọn ku nibẹ.


Nítorí ẹkún àsunjù, baálé ilé lu ọmọ rẹ̀, ọmọ oṣù méjì pa l'Ọ́ṣun

Iyalẹnu lọrọ baale ile, ẹni ọdun mẹtalelogoji kan ti wọn pe orukọ rẹ ni Sanjọ ṣi n jẹ fun ọpọ awọn ara agbegbe Alekuwodo nilu Oṣogbo, ipinlẹ Ọṣun nigba ti wọn lo lu ọmọ rẹ, ọmọ oṣu meji pa nitori ẹkun to n sun. Ojọ Aiku, Sannde, ana la gbọ pe ọwọ ileeṣẹ ijọba to n ri sọrọ awọn obinrin ati ọmọde, Ministry of Women, Children and Social Affairs tipinlẹ naa lo tẹ Sanjọ, ati iyawo rẹ, ti awọn mejeeji si jẹwọ pe lotitọ ni. A gbọ pe iya ọmọ naa lo fi silẹ fun Sanjọ lati maa wo o, iyẹn nigba to sare jade lọ. Obinrin naa ko tii rin jinna ti wọn sọ pe ọmọ yii ti bẹrẹ sii sunkun. Wọn ni gbogbo bi Sanjọ ṣe n bẹ ọmọ naa lati yee sunkun ni ko gbọ ọ, eyi ti wọn lo jẹ ki ọkunrin naa binu, to si luu pa ki iya rẹ too de. Nigba ti obinrin naa de, to rii pe ọmọ naa ti ku, lawọn mejeeji ba pinnu lati lọ sinku rẹ sinu igbo, nibi ti aṣiri ko ti nii tu sita, ṣugbọn ti wọn lawọn eeyan ri wọn.


Obinrin naa ko tii rin jinna ti wọn sọ pe ọmọ yii ti bẹrẹ sii sunkun. Wọn ni gbogbo bi Sanjọ ṣe n bẹ ọmọ naa lati yee sunkun ni ko gbọ ọ, eyi ti wọn lo jẹ ki ọkunrin naa binu, to si luu pa ki iya rẹ too de. Nigba ti obinrin naa de, to rii pe ọmọ naa ti ku, lawọn mejeeji ba pinnu lati lọ sinku rẹ sinu igbo, nibi ti aṣiri ko ti nii tu sita, ṣugbọn ti wọn lawọn eeyan ri wọn. Lara awọn to ri wọn lakooko ti wọn n sinku ọmọ naa lo sare lọ pe awọn oṣiṣẹ ileeṣẹ ijọba yii, ti wọn si sare lọ sibẹ lati lọ mọ ohun to n ṣẹlẹ. Nigba ti Sanjọ n jẹwọ ẹṣẹ rẹ, o ni lotitọ ni, ati pe iṣẹ eṣu ni. O jẹ ko di mimọ pe kii ṣe akọkọ ree ti ọmọ yoo maa ku mọ awọn lọwọ.


Lara awọn to ri wọn lakooko ti wọn n sinku ọmọ naa lo sare lọ pe awọn oṣiṣẹ ileeṣẹ ijọba yii, ti wọn si sare lọ sibẹ lati lọ mọ ohun to n ṣẹlẹ. Nigba ti Sanjọ n jẹwọ ẹṣẹ rẹ, o ni lotitọ ni, ati pe iṣẹ eṣu ni. O jẹ ko di mimọ pe kii ṣe akọkọ ree ti ọmọ yoo maa ku mọ awọn lọwọ. Kọmiṣanna fun ileeṣẹ ijọba naa, Olubukọla Ọlabọọpo, ninu ọrọ rẹ ṣalaye pe ọdun 2008 ni Sanjọ ati iyawo rẹ fẹ ara wọn, ti wọn si bimọ marun-un. Meji ninu awọn ọmọ naa ni wọn lu pa funra wọn, ti wọn si gbe ọkan ninu wọn lọ sọnu. O ni iyawo Sanjọ lo jẹwọ pe nitori iṣẹ ati oṣi to n ba wọn finra lawọn ṣe gbe igbesẹ ọhun, nitori pe awọn ko rowo tọju wọn.


Kọmiṣanna fun ileeṣẹ ijọba naa, Olubukọla Ọlabọọpo, ninu ọrọ rẹ ṣalaye pe ọdun 2008 ni Sanjọ ati iyawo rẹ fẹ ara wọn, ti wọn si bimọ marun-un. Meji ninu awọn ọmọ naa ni wọn lu pa funra wọn, ti wọn si gbe ọkan ninu wọn lọ sọnu. O ni iyawo Sanjọ lo jẹwọ pe nitori iṣẹ ati oṣi to n ba wọn finra lawọn ṣe gbe igbesẹ ọhun, nitori pe awọn ko rowo tọju wọn. Ọlabọọpo wa sọ pe awọn ti fa tọkọ tiyawo naa le awọn ọlọpaa lọwọ, ati pe awọn ko ni gba iru iwa buruku bayii laaye nipinlẹ naa.


Ọlabọọpo wa sọ pe awọn ti fa tọkọ tiyawo naa le awọn ọlọpaa lọwọ, ati pe awọn ko ni gba iru iwa buruku bayii laaye nipinlẹ naa.


Ìjọba Kwara ṣetán láti kọ́ ọjà ìgbàlódé fún ìgbádùn aráàlú

Ijọba ipinlẹ Kwara labẹ Gomina AbdulRahman AbdulRazaq ti fidi rẹ mulẹ wi pe awọn ti ṣetan lati kọ ọja igbalode pẹlu awọn ṣọọbu loriṣiriṣi fun irọrun ati igbadun araalu, paapaa awọn ọlọja. Yatọ si eyi, ijọba Kwara tun lawọn ti ṣetan lati kọ ileeṣẹ panapana, ibudo ile itaja nla, iyẹn Warehouse, Odo Ẹran fawọn alapata, Ileeṣẹ Okoowo atawọn mi-in to le mu irọrun de ba eto ọrọ aje. Ilu Gbugbu to wa nijọba ibilẹ Edu nijọba Kwara lawọn fẹẹ kọ gbogbo awọn nnkan wọnyi si, eyi to ni yoo mu idagbasoke ba eto ọrọ aje agbegbe naa, ti yoo si jẹ ki owo to n wọle sipinlẹ naa lọ soke sii. Ẹkunrẹrẹ rẹ ree: IROYIN NAA


Ìjọba Mẹ̀kúnnù: Ẹgbẹ̀rún lọ́na ọgbọ̀n aráàlú tún jẹ ànfààní Owó Ìṣòwò tuntun ní Kwara o (Fọ́tò)

Bo tilẹ jẹ pe lati ọdun to kọja lawọn ara ipinlẹ Kwara ti n jẹ anfaani Owo Iṣowo, Owo Arugbo ati bẹẹbẹẹlọ, ṣugbọn ipele miran tun waye yii ti jẹ ki awọn eeyan nigbagbọ pe lotitọ lawọn ti ni ijọba mẹkunnu. Awọn araalu ti ko din ni ẹgbẹrun lọna ọgbọn la gbọ pe wọn tun ti jẹ anfaani Owo Iṣowo ti ijọba gbe jade bayii. Gbogbo awọn to ti wa jẹ anfaani naa ti to ẹgbẹrun lọna ọgọta, ti onikaluku si n dupẹ lọwọ ijọba fun anfaani nla naa. Diẹ ree lara bi eto naa ṣe lọ si.


Mi ò ṣetán láti ṣẹ̀wọ̀n ọdún mẹ́ẹ̀dógún o - Lancaster tó fipá bá ọmọ ọ̀rẹ́ rẹ̀, ọmọ ọdún mẹ́fà láṣepọ̀ pe ẹjọ́ kọ̀tẹ́milọ́rùn

Ọkunrin ẹni ọdun mẹtadinlaadọta kan, ti wọn ju sẹwọn ọdun mẹẹdogun lori ẹsun wi pe o fipa ba ọmọ ọrẹ rẹ, ọmọ ọdun mẹfa laṣepọ, iyẹn Selwyn Lancaster ti pe ẹjọ kotẹmilọrun bayii. AWIKONKO gbọ pe ọdun 2019, ni wọn ju Lancaster sẹwọn naa lori ẹsun meji ọtọọtọ to nii ṣe pẹlu ifipabanilopọ.


Ó mà ṣe o! Wọ́n gún gbajúgbajà sọ̀rọ̀sọ̀rọ̀ pa

Iroyin to tẹ AWIKONKO lọwọ laipẹ yii ti fi ye wa pe ẹnikan ti gun gbajugbaja sọrọ ori redio nni, David Ekanem pa lopin ọsẹ to ṣẹṣẹ kọja yii.Opopona marosẹ Murtala Mohammed to wa nilu Calabar, ipinlẹ Cross River la gbọ pe iṣẹlẹ ọhun ti waye ni nkan bi aago mẹwaa owurọ, ọjọ Abamẹta, Satide, ọjọ kẹfa, oṣu yii.A gbọ pe odu ni David Ekanem, kii ṣaimọ foloko lagboole sọrọsọrọ, koda, ti wọn ni ede Ẹfik lo fi maa ṣeto fawọn ololufẹ rẹ lori redio FAD FM to wa nilu Calabar.Wọn ni titi di asiko ti a ṣakojọpọ iroyin yii tan ni ko tii sẹni to le sọ patọ ẹni to gun ọkunrin tọpọ awọn eeyan tun mọ si Itiat Zion paBakan naa la gbọ pe iwadii awọn ọlọpaa ti n lọ lori iṣẹlẹ ọhun, koda, agbẹnusọ fawọn ọlọpaa, Irene Ugbo lawọn ti gbọ sii, ati pe awọn ti bẹrẹ ofintoto wọn.


Ó ṣẹlẹ̀ o! Samuel gbé òògùn apẹ̀fọn jẹ l'Óṣogbo

Ko tii sẹni to le sọ pato idi ti gendekunrin kan ti wọn pe orukọ rẹ samuel Marvellous ṣe deede gba ẹmi ara rẹ lojiji nilu Oṣogbo, ipinlẹ Ọṣun titi di asiko ti a ṣakojọpọ iroyin yii tan.Iroyin to tẹ AWIKONKO lọwọ fi ye wa pe ṣe ni Samuel gbe oogun apẹfọn ti wọn n pe ni Sniper mu, to si ṣe bẹẹ gba ọrun alakeji lọ.Adugbo kan ti wọn pe ni Isalẹ Aro, to wa ni adojukọ ileewe girama ti OSCO nilu Oṣogbo niṣẹlẹ ọhun ti waye lọjọ Aiku, Sannde, ana.Wọn ni ọkan lara awọn ti Samuel jọ n gbe inu ile kan naa lo gbọ ohun rẹ nibi to ti n jẹ irora, to si sare wọ yara rẹ lọ lati mọ nnkan to ṣe e.Si iyalẹnu, wọn ni ori idubulẹ ni ẹni naa ti ba Samuel, to si ku diẹ ko ku. Ẹni yii lo pariwo sita, to fi di pe awọn eeyan sare wa, ti wọn si gbe e lọ si ọsibitu fun itọju lati doola ẹmi rẹ.Lẹyin ọpọlọpọ itọju ti wọn fun Samuel, ọmọ ilẹ Ibo nni, o sẹni laanu wi pe o pada gba ekuru jẹ lọwọ ẹbọra laaarọ ono, ọjọ Aje, Mọnde.


Ìlú Abẹ́òkúta fẹ́ẹ́ gbàlejò àwọn èèyàn pàtàkì-pátákí, gbajúgbajà sọ̀rọ̀sọ̀rọ̀ fẹ́ẹ́ ṣayẹyẹ ọdún mẹwàá lórí afẹ́fẹ́

Gbogbo eto lo ti fẹẹ pari bayii, pẹlu bi gbajugbaja sọrọsọrọ nni, Kọmureedi Samuel Olufẹmi Omilani ṣe fẹẹ ṣayẹyẹ ọdun kẹwaa to ti n sọrọ lori afẹfẹ, iyẹn reduo ati tẹlifiṣan.Ọjọ Aiku, Sannde, ọjọ kọkanlelogun, oṣu yii ni ayẹyẹ onibẹta ọhun fẹẹ waye niluu Abẹokuta. Gbọngan ayẹyẹ ti Imperial, to wa ni Quarry Road, Abẹokuta, ipinlẹ Ogun ni yoo ti waye, bẹrẹ lati aago mejila ọsan.Lara awọn alakalẹ fun ayẹyẹ naa ni wọn ti gbe eto pataki kalẹ fawọn ibeji to jọ ara wọn, nibi ti awọn ibeji to jọ ara wọn yoo ti figagbaga. Eyi to ba si jawe olubori ninu wọn yoo gba ẹbun rabandẹ-rabandẹ lọ sile. Bakan naa ni Omilani tun fẹẹ ṣe ikojade iwe to n sọ nipa igbesi aye awọn ẹranko ati ẹyẹ loriṣiriṣi, iwe naa lo pe akọle rẹ ni 'AYE AWỌN ẸRANKO'. Eyi ti wọn fẹẹ fi kadi rẹ nilẹ ni imọriri awọn to ti ko ipa ribiribi to jọju lawujọ, ti wọn yoo si gba aami ẹyẹ idalọla ọlakan-o-jọkan. Olufẹmi Omilani, kii ṣaimọ foloko lagboole sọrọsọrọ, paapaa nipinlẹ Ogun, koda, oun ni alaga ẹgbẹ naa naa, FIBAN nipinlẹ ọhun, to si ti mu idagbasoke ti wọpọ ba ẹgbẹ naa lati bi ọdun mẹrin le, to ti wọn ti dibo yan an.


Bakan naa ni Omilani tun fẹẹ ṣe ikojade iwe to n sọ nipa igbesi aye awọn ẹranko ati ẹyẹ loriṣiriṣi, iwe naa lo pe akọle rẹ ni 'AYE AWỌN ẸRANKO'. Eyi ti wọn fẹẹ fi kadi rẹ nilẹ ni imọriri awọn to ti ko ipa ribiribi to jọju lawujọ, ti wọn yoo si gba aami ẹyẹ idalọla ọlakan-o-jọkan. Olufẹmi Omilani, kii ṣaimọ foloko lagboole sọrọsọrọ, paapaa nipinlẹ Ogun, koda, oun ni alaga ẹgbẹ naa naa, FIBAN nipinlẹ ọhun, to si ti mu idagbasoke ti wọpọ ba ẹgbẹ naa lati bi ọdun mẹrin le, to ti wọn ti dibo yan an. AWIKONKO gbọ pe ilu-mọ-n-ka sọrọsọrọ agbaye nni, Ọgbẹni Kọlawọle Adejojo ti ọpọ wọn ololufẹ rẹ mọ si Kasnaty Sugar olugbalejo ọjọ naa, nigba ti Aarẹ ẹgbẹ awọn sọrọsọrọ lorilẹ-ede Naijiria, Kọmureedi Desmond Abiọdun Nwachukwu ni olugbalejọ agba ọjọ naa. Gbajugbaja olorin Isilaamu nni, Alaaji Bukọla Alayande, ẹni tawọn eeyan tun mọ si Ere Asalatu, pẹlu awọn olori miran ni yoo dalu bọlẹ gidi fawọn alejo ọjọ naa, nigba ti Bẹbẹ Musiliu, Tolu Ọnafọwọkan ati MC Governor yoo dari ayẹyẹ. Ko tan sibẹ, iroyin to tẹ wa lọwọ sọ pe Aṣọ Ẹbi, iyẹn Ankara ti wọn ta ni ẹgbẹrun mẹrin aabọ, iyẹn ọpa mẹfa, ati ẹgbẹrun mẹta fun ọpa mẹrin lawọn eeyan yoo fi wọle sinu gbọngan ayẹyẹ ọjọ naa.


AWIKONKO gbọ pe ilu-mọ-n-ka sọrọsọrọ agbaye nni, Ọgbẹni Kọlawọle Adejojo ti ọpọ wọn ololufẹ rẹ mọ si Kasnaty Sugar olugbalejo ọjọ naa, nigba ti Aarẹ ẹgbẹ awọn sọrọsọrọ lorilẹ-ede Naijiria, Kọmureedi Desmond Abiọdun Nwachukwu ni olugbalejọ agba ọjọ naa. Gbajugbaja olorin Isilaamu nni, Alaaji Bukọla Alayande, ẹni tawọn eeyan tun mọ si Ere Asalatu, pẹlu awọn olori miran ni yoo dalu bọlẹ gidi fawọn alejo ọjọ naa, nigba ti Bẹbẹ Musiliu, Tolu Ọnafọwọkan ati MC Governor yoo dari ayẹyẹ. Ko tan sibẹ, iroyin to tẹ wa lọwọ sọ pe Aṣọ Ẹbi, iyẹn Ankara ti wọn ta ni ẹgbẹrun mẹrin aabọ, iyẹn ọpa mẹfa, ati ẹgbẹrun mẹta fun ọpa mẹrin lawọn eeyan yoo fi wọle sinu gbọngan ayẹyẹ ọjọ naa. Ko wọṣọ, ko wọle ni. Oloye Olumide Aderinokun ni alaga ọjọ naa, nigba ti Ọnọrebu Ibrahim Isiaka yoo jẹ olufilọlẹ agba eto onibẹta yii.


Ko wọṣọ, ko wọle ni. Oloye Olumide Aderinokun ni alaga ọjọ naa, nigba ti Ọnọrebu Ibrahim Isiaka yoo jẹ olufilọlẹ agba eto onibẹta yii.


Ọláyínká Fáfolúyì gba àwọ́ọ̀dú tuntun tí kò wọ́pọ̀

Ọjọ manigbagbe lọjọ Aje, Mọnde, ọjọ kẹjọ, oṣu kọkanla tun jẹ ninu itan fun oludamọran pataki fun Gomina ipinlẹ Kwara AbdulRahman AbdulRazaq lori ọrọ iroyin ori ayelujara, Kọmureedi Ọlayinka Fafoluyi ti ọpọ awọn ololufẹ rẹ mọ si Solace.
Idi ni pe ọjọ naa lo gba awọọdu ti ko wọpọ, gẹgẹ bi imọriri awọn ipa to ti ko lawujọ awọn ọdọ,, eyi to fi n jẹ awokọṣe rere fawọn ọdọ to n bọ lẹyin.Awọọdu naa ti wọn pe ni Young Achievers Award ni wọn fun un lati fi ṣe koriya fun awọn iṣẹ takuntakun, ati igbarukuti awọn ọdọ lawujọ orilẹ-ede yii, paapaa nipinlẹ Kwara.Nigba to n fi imọriri rẹ han lori awọọdu ọhun, Fafoluyi sọ pe oun ko le ṣai dupẹ lọwọ awọn mọlẹbi ati ọrẹ ti wọn n gbadura, ti wọn si tun nifẹ oun ni gbogbo igba, eyi to jẹ ki awọọdu naa tọ soun.O lo jẹ ohun to dun mọ oun ninu wi pe awọn eeyan le mọ riri ipa toun n ko lati gbaruku ti awọn ọdọ, idagbasoke agbegbe ati ijọba rere, bẹẹ lo sọ pe oun gbe oṣuba kare fun eeyan, paapaa julọ Gomina AbdulRahman AbdulRazaq toun foun lanfaani lati sin awọn eeyan oun.Siwaju sii lo dupẹ lọwọ Ọgbẹni Rafiu Ajakaye ati gbogbo awọn ọmọ ẹgbẹ akọroyin ijọba nipinlẹ Kwara, ati gbogbo ọmọ ẹgbẹ onitẹsiwaju patapata fun atilẹyin wọn.


Wọ́n ju olùkọ́ Kwasu sátìmọ́lé lórí ẹ̀sun ìdúnkoòkò láti bá akẹ́kọ̀ọ́ láṣepọ̀

Ile-ẹjọ Majisirreti tilu Ilọrin, lọjọ Iṣegun, Tuside ana, ti sọ ọkunrin kan, Pẹlumi Adewọle si atimọle lori ẹsun wi pe o n gbimọ lati fipabanilopọ, aṣemaṣe ninu idanwo ati idunkoko mọ akẹkọọ. Ọkan lara awọn olukọ fasiti ipinlẹ Kwara, iyẹn Kwara State University, to wa lagbegbe Malete ni wọn pe Pẹlumi, awọn agbofinrin ọtẹlẹmuyẹ ti wọn pe ni State Intelligence Bureau, SIB lo rọwọ to ọkunrin naa, gẹgẹ bi a ṣe gbọ.Ẹsun ti wọn si ka sii lẹsẹ la gbọ pe o tako iwe ofin ọdaran ti abala 397, 95, iyẹn Penal Code Law, ati abala 3(320) ti Examination Malpractices Act CAP E 15 Law tijọba apapọ orilẹ-ede Naijiria. Bo tilẹ jẹ pe ile-ẹjọ naa labẹ akoso Onidajọ Ibrahim Mohammed faaye silẹ fun beeli Pẹlumi pẹlu ẹgbẹrun lọna igba naira, sibẹ wọn ni ko tii sẹni to le duro fun un titi di asiko ti a pari akojọpọ iroyin yii. AWIKONKO gbọ pe akẹkọọ kan, Adegunsoye Faith Tosin ti ẹka ikẹkọọ Pure and Applied Science ni fasiti naa lo fẹsun kan Pẹlumi lọjọ kẹẹdogun, oṣu kẹwaa, ọdun yii. Ninu iwe ẹsun naa lo ti sọ pe laaarin ọsu kẹsan-an, ọdun yii ni wọn gbe Pẹlumi wa lati kọ wọn ni ẹkọ MLS 212 Cell ati Molecular Biology. O nigba ti wọn gbe e wa, lo ṣalabapade oun, to si n dunkoko lati jẹ koun kuna ti ko ba gba kawọn jọ ni ibalopọ.